Bauk državnih preduzeća na putu da sahrani srpsku privredu\nU ukupnom neto finansijskom rezultatu celokupne srpske privrede, javna preduzeća zajedno čine četvrtinu sveukupnih gubitaka. Sa druge strane, privatni sektor ima 99,3 odsto svih registrovanih pravnih subjekata i zapošljava 83,8 odsto svih radnika. Dakle, javni sektor sa svega 0,7 odsto broja registrovanih firmi i 16,2 odsto zaposlenih uspeva da napravi 25 odsto celokupnih gubitaka srpske privrede! Javna preduzeća, kako republička, tako isto i lokalna, raspolažu sa više od jedne trećine ukupnog kapitala srpske privrede, ali u ukupnim prihodima učestvuju sa samo 10,1 odsto, a u ukupnoj dobiti sa samo 9,3 odsto.\nKada se u razgovoru spomenu javna preduzeća, prve asocijacije su: neefikasna, skupa, zastarela, visoke plate. Iako se odlazeća vlast na početku mandata klela da će smanjiti rashode za javni sektor, to ne da nije učinila, već se svojski potrudila da dodatno optereti budžet. Umesto reforme, republička Vlada je sve ostavila kako je bilo, jer su se javna preduzeća pokazala kao odlične pumpe preko kojih se za privatne potrebe izvlači novac iz budžeta, a i gde lagodno mogu da se udome inače potpuno nesposobni stranački kadrovi.\nPredviđenim budžetom za 2014. godinu planiran je deficit od 182,5 milijardi dinara, odnosno 1,5 milijardi evra, koji će po svemu sudeći biti premašen, jer su prihodi na početku godine daleko niži od onih planiranih. Uprkos činjenici da Srbija jednostavno niti ima, niti može da namakne novac da pokrije ovaj manjak, vlast je prema javnom sektoru bila više nego izdašna.\nBankrot agencije za borbu protiv bankrota!\nPrimera radi, za subvencije celokupnoj privredi Srbije, u ovogodišnjem budžetu planirano je izdvajanje 8,3 milijardi dinara, a samo za subvencije Železnicama Srbije u istom periodu izdvojiće se 13,2 milijarde dinara.\nUz to dolazi još 85,9 milijardi dinara, za koliko će Republika Srbija dati državne garancije za kredite koje će javni sektor da uzme od privatnih banaka. Izdavanje garancija znači da će u slučaju da zaduženo preduzeće ne može da otplaćuje zajam, to umesto njega učiniti država na račun budžetskih sredstava.\nKoliko je verovatno da će već prezadužena Elektroprivreda Srbije biti u stanju da iz sopstvenih sredstava vrati 15,1 milijardu dinara novog kredita, koji će uz državne garancije uzeti ove godine? Država će garancijom pomoći i Srbijagasu da dobije kredit u visini od 18,2 milijarde, Agenciji za osiguranje depozita za kredit od 23,7 milijardi, a Emisiona tehnika i veze na ovaj način zadužiće se za 4,2 milijarde dinara.\nOno što je interesantno, to je da pomenuta Agencija za osiguranje depozita funkcioniše u okviru Narodne banke Srbije i zadužena je da prati rad banaka i da obezbeđuje sredstva za vraćanje para ljudima i preduzećima koja su ih uložila u banke koje odu u stečaj. Agencija se u normalnim uslovima finansira iz depozita koje kod nje polažu poslovne banke, ali kako ovo nije normalna situacija - zahvaljujući propasti većeg broja banaka iz kojih su novac izvlačili vlastodršci (prošli i sadašnji), kao i njima bliski tajkuni -neophodno je da se hitno negde nađe dodatnih 200 miliona evra kako ne bi bankrotirala Agencija čija je osnovna dužnost da sprečava bankrot banaka.\nNa spisku velikih korisnika budžetskih sredstava za smanjenje sopstvenog zaduženja, nema nekadašnjeg JAT-a, ali ni novonastalog preduzeća Air Serbia. U vreme kada je počinjala priča o planiranoj prodaji nacionalnog avioprevoznika, vlast je tvrdila kako će to biti odrađeno po modelu Sartida iz Smedereva, odnosno da će biti formirano novo preduzeće na koje će preći sva prava i zdrava imovina nekadašnjeg JAT-a, a da će svi dugovi ostati staroj firmi. Od toga se, očigledno, odustalo, jer Air Serbia danas koristi isti matični i PIB broj koje je imao JAT, a u Agenciji za privredne registre (APR) nalazi se podatak kako je JAT (Air Serbia) na početku 2013. godine imao ukupne obaveze u visini od 203 miliona evra. Ova kompanija je izgubila celokupni sopstveni kapital od 145 miliona evra i otišla u dodatnu dubiozu.\nJasno je onda zašto ugovor između JAT-a i Etihada srpske vlasti u predizbornoj kampanji kriju kao zmija noge. Teško će narodu da se objasni kakvi su to "spasioci" sa Srednjeg istoka, ako siromašna Srbija bude morala iz sopstvenog budžeta da pokrije stotinak miliona evra duga preostalog iza JAT-a. Koliko se zna, ova dugovanja ni pod kojim uslovima nije spreman da preuzme Etihad, a ni poverioci nisu voljni da se odreknu svojih potraživanja.\nZbog toga vlast svesno krši propise koji nalažu da se najkasnije dve nedelje posle promene vlasničke strukture podnese zahtev za promenu podataka kod APR-a, uz prilaganje odgovarajućeg ugovora. A vlast nikako ne želi da i jedno jedino slovo iz pomenutog ugovora dospe do očiju javnosti pre nego što se zatvore biračka mesta 16. marta.\nUzgred budi rečeno, skoro ni jedan jedini poverilac nekadašnjeg Sartida nije dobio svoje pare. Stečajni upravnici i državni funkcioneri koji su o tome mogli da odlučuju, otvoreno su tražili između 20 i čak 50 odsto provizije kako bi sproveli izvršne sudske presude i ispunili državnu obavezu obeštećenja poverilaca preostalih iza pre više od decenije privatizovane čeličane u Smederevu. Verovatno se slično sprema i onima kojima JAT/Air Serbia duguju novac.\nAstronomske plate za nikakave rezultate\nDržavni funkcioneri rado krše zakon, kada god je to u njihovom interesu. Svojevremeno je vlast gromoglasno najavila uvođenje limita na plate u javnom sektoru. Da bi se ova uredba poštovala bila je predviđena i kazna za odgovorno lice: od pola do milion dinara. Jututunci su se obradovali misleći da su konačno dobili Juhahahu, a i vlast se slatko nasmejala.\nNije poznat ni jedan slučaj kažnjavanja nekog direktora zbog toga što nije sebi smanjio platu na zakonski maksimum od 165.995,55 dinara, plus minuli rad. Pre nego što je postala guverner Narodne banke Srbije Jorgovanka Tabaković je najavljivala kako će, u slučaju da bude imenovana, smanjiti sebi platu. To do danas nije učinila, pa tako nekažnjeno i dalje prima 630.000 dinara mesečno, odnosno dvadesetak prosečnih plata u Srbiji.\nPored funkcionerskih i ministarskih plata mnogi dobijaju i prinadležnosti sa drugih funkcija koje obavljaju. Na početku svog mandata se ministar Lazar Krstić iščuđavao kako, osim za posao ministra, prima mesečne prihode i sa još četiri druge funkcije koje obavlja po automatizmu. Nije poznato kojih se to funkcija ili bar plata odrekao do kraja svog mandata.\nRekorder po prihodima sa strane je svakako Dušan Bajatović, koji kao direktor JP Srbijagasa mesečno dobija 176.188,62 dinara, ali uz sve ostale plaćene funkcije zarađuje ukupno 719.307,82 dinara, mada ovo nije konačna suma, jer se još ne znaju sve funkcije koje on obavlja i plate koje prima.\nNajbolje je plaćen Slobodan Cvijan, direktor Direkcije za kontrolu leta koji je svakog meseca bogatiji za 810.000 dinara. Nešto je skromniji direktor Telekoma Predrag Ćulibrk, koji mesečno dobija 470.000 dinara, sledi Milan Živanović, direktor Direkcije za civilno vazduhoplovstvo sa 450.000, zatim Zoran Drobnjak, direktor JP Putevi Srbije sa "samo" 226.157 dinara i direktor EPS-a sa 167.000, dok Dragoljub Simonović, direktor prezaduženih Železnica Srbije dobija 160.000 dinara mesečno.\nUz plate sleduju i dnevnice, kola sa vozačem, službeni mobilni telefoni, ponekad i službeni stanovi, budžet za reprezentaciju (jedenje i pijenje o trošku poreskih obveznika), plaćena službena putovanja... Nije, onda, čudno što država godišnje za pomoć ovim i ovakvim preduzećima iz budžeta izdvaja više nego za zdravstvo.\nPored javnih preduzeća koje piju krv poreskim obveznicima, tu su i mnogobrojne agencije i slične ustanove za izvlačenje para. Prema zvaničnim podacima, u Srbiji o trošku građana rade 104 vladine agencije i još 20 samostalnih organa i nezavisnih tela. Celokupna priča naprednjaka pred izbore 2012, kako će broj ovih pijavica da svedu na manje od 50, završila se u Agenciji za osiguranje i finansiranje izvoza (SIEPA), koja se pod tim imenom ukida, a na njeno mesto sa istim ingerencijama, brojem zaposlenih i budžetom dolazi Agencija za finansiranje i sanaciju privrede. Nije šija, nego vrat.\nPara u budžetu nema, a zajmove je sve teže dobiti, vlast na sebi ne želi da štedi, pa će kaiš opet morati da stežu ionako već izgladneli građani. Plate običnih radnika u državnoj upravi i penzije građana biće smenjene, a besplatno zdravstveno osiguranje biće sve skuplje i sve manje kvalitetno. Računica je jasna: što više ljudi pomre od bolesti, država će utoliko manje morati da izdvaja za penzije ili otpremnine.\nUdarničko pravljenje gubitaka\nFinansijski izveštaji pokazuju da najmanje poslednjih pet godina javni sektor u Srbiji posluje sa čistim gubitkom. Takozvani javni sektor u Republici Srbiji, predstavlja rupu bez dna koja nemilice guta budžetska sredstva, preko potrebna na drugim mestima. Umesto u revitalizaciju privrede država u ovoj godini ulaže milijarde dinara, kojih u budžetu nema, u finansiranje rada hroničnih gubitaša u većini kojih jedino rukovodeći kadar ima astronomska primanja, dok radnici tavore na nivou republičkog proseka. Čak se i u zdravstvo ulaže manje nego u sanaciju javnog sektora, pa stanovništvo ove godine očekuju glad i bolesti.


Zanimljiva situacija viđena je na utakmici kineske košarkaške ligi, na meču između Điangsu Dragonsa i Peking Rojal Fajtersa.\nSve se zbilo početkom četvrtog perioda prilikom faula američkog igrača iz ekipe Pekinga na igraču Điangsu Dragonsa, a sudija nije odsvirao faul iako je igrač pao na zemlju.\nTakva odluka arbitra isprovocirala je trenera domaće ekipe Mehmeda Bećirovića, čiji se prigovor jasno čuo tokom prenosa, jer u dvorani nema publike.\n- Nemoj, bolan, nemoj zaj**avat, je**te - rekao je Bećirović.\nA možda je još smešnije što je i Amerikanac prigovorio sudiji, ali na mandarinskom “wo mei you fan gui me, wo mei you fan gui”.\nNa engleskom “I never fouled, dude”, a na srpskom otprilike “Nisam napravio faul, ortak”.\nBećirevićeva ekipa je na kraju, kako prenosi Telegraf, poražena rezulatom 104:95, a popularni Memi je u ovaj klub stigao pre pet godina, kada je napustio Olimpiju.\nVideo: Raduljica uči Kineze da pričaju srpski\nRaduljica uči Kineze da pričaju srpski


DIVAN GEST Italijanska kompanija promenila ime na Tviteru u Mihinu čast (FOTO) - MaxBet Sport\nU Italiji je nažalost i dalje vest broj jedan teško zdravstveno stanje srpskog fudbalskog trenera Siniše Mihajlovića. Saopštenje stratega Bolonje da ima akutnu leukemiju je šokiralo fudbalski svet, posle čega su mu mnogi pružili podršku.\nKvota u MaxBetu na trijumf Arhusa protiv Horba je 2.15.\nJedan od lepših gestova je stigao od italijanske kompanije IFTV (Italian football TV), koja se bavi promocijom Serije A, prenosom eksluzivnih informacija i video snimaka, kao i prodajom rekvizita. Na svom zvaničnom Tviter nalogu, koji prati preko 63.000 korisnika, IFTV je promenio ime u “Forza Miha”.\nCongrats to @DjokerNole on becoming #Wimbledon CHAMPION 🏆🎾\nOh yea, he’s also a big AC Milan fan 😏 pic.twitter.com/qnaS22iAyD\n— #ForzaMiha (@IFTVofficial) July 14, 2019\nPored toga, IFTV se istakao sa dve objave u poslednjih nekoliko sati. Uputili su čestitku srpskom teniseru Novaku Đokoviću na osvajanju Vimbldona, uz osvrt na to da je naš as osvedočeni navijač Milana.\nTakođe, podelili su i jednu lepu objavu u vezi Mihajlovića.\nSinisa Mihajlovic will find a way to get past that wall, just like he always has 💪\n🎨 x IG/hamidsaharicartoon pic.twitter.com/JgoJqSgaDI\nTagovi:novak djokovicSerija ASiniša MIhajlović\nREĐAJU SE PONUDE Inter stao u red za Sergejom


Upcoming Događaji Dve javne diskusije u okviru projekta „Lokalne politike i urbana samouprava“, 25/26.01.2017.\nOBJAVLJENO: 23-јан-2017 PODELI: FACEBOOK TWITTER\n25. јануара 2017. @ 18:00\nGosti: Ana Džokić i Marc Neelen\nPored stalnih aktivnosti u okviru projekta „Lokalne politike i urbana samouprava“ koje se tiču saradnje sa građanima i stanarima na pitanjima i problemima stanovanja, udruživanja i lokalne zajednice, ove godine kuda.org i Grupa za konceptualnu politiku (GKP) pokreću seriju javnih diskusija sa članovima organizacija i udruženja građana koja svoj rad situiraju u polje stanovanja, udruživanja, aktivizma i političkog organizovanja. Pored aktivnosti ovih organizacija, u okviru diskusija biće postavljena pitanja vezana za oblike organizovanja i na promene u delovanju koje je moguće napraviti, s obzirom na situaciju u kojoj se nalazimo i na rad koji obavljamo.\nPrve u nizu javnih diskusija ugostiće Anu Džokić i Marca Neelena (Beograd/Roterdam) koji deluju pod imenom STEALTH.unlimited i čija praksa obuhvata arhitekturu, urbana istraživanja, vizuelne umetnosti i aktivizam u saradnji sa mnogim drugim grupama i pojedincima.\nNa javnoj diskusiji 25. januara u mesnoj zajednici na Detelinari biće reči o bavljenju komentarima i predlozima izmena nedavno usvojenog „Zakona o stanovanju i održavanju zgrada“ na kome je Ko gradi grad radio zajedno sa 13 drugih udruženja građana, među kojima su i kuda.org, GKP i Inicijativa za udruživanje skupština stanara u Novom Sadu. Takođe će biti predstavljena kampanja Dobrodošli u stambeni pakao koja je pokrenuta u decembru 2016. godine koja ukazuje kako je preko 70% domaćinstava u Srbiji veoma opterećeno troškovima stanovanja i postavlja pitanje: kako nam je postalo normalno da se pitanje krova nad glavom tretira kao pitanje privilegije i luksuza? Na ovoj javnoj diskusiji pokušaćemo da govorimo o tome šta je urađeno i šta može da se uradi vezano za probleme stanovanja i odlučivanja građana, nasuprot iščekivanja sistemskih rešenja koja podrazumevaju sasvim drugačije prakse i odnose sa državom.\nNa javnoj diskusiji 26. januara predstaviće svoj angažman u različitim inicijativama, s akcentom na Ko gradi grad – platformi pokrenutoj 2010. godine u Beogradu i zasnovanoj na uverenju da dijalog o željenom razvoju grada mora da uključi sve one koji čine taj grad. Međutim, grad se razvija u skladu sa privatnim interesima malog broja pojedinaca, po netransparentnim procedurama, praćenim različitim kontroverzama i, najvažnije, rutinskim ignorisanjem potreba i želja samih građana. Na koje organizovane načine je moguće baviti se ovim skupom problema biće noseća tema diskusije i predstavljanja inicijativa poput Pametnije zgrade u Beogradu i organizacije City in the Making u Roterdamu. Prezentacija i diskusija će biti održani na srpskom i engleskom jeziku.\nViše o udruženjima, projektima i inicijativama o kojima ćemo govoriti:\nKo gradi grad: http://www.kogradigrad.org/\nStambeni pakao: http://www.stambenipakao.rs/\nPametnija zgrada: http://www.kogradigrad.org/wp/pametnija-zgrada/\nCity in the Making: http://www.stadindemaak.nl/english-summary/\nAna Džokić i Marc Neelen rade pod imenom STEALTH.unlimited na relaciji Beograd – Roterdam od 2000. godine. Njihovo polje delovanja se nalazi između arhitekture, urbanih istraživanja, vizuelne umetnosti i aktivizma. Bili su kustosi i projektanti holandskog paviljona na arhitektonskom bijenalu u Veneciji 2008. godine, kao i kustosi više manifestacija, kao što su Međunarodno bijenale u Tirani 2009, Impakt Festival u Utrehtu 2010, izložba Bilo jednom u budućnosti okviru festivala Evento, Bordo, 2011. Dobitnici su nagrada beogradskog Salona arhitekture, a nagradu Ranko Radović za 2011. godinu su dobili za istraživački projekat “A(u)kcija – registar novosadskih prostora između ličnih interesa i javnog dobra” u ko-autorstvu sa Centrom_kuda.org. Od 2010. aktivni su u okviru platforme Ko gradi grad iz Beograda, koja se bavi učešćem građana u razvoju grada, sa posebnim fokusom na stambeno pitanje. 2013. pokreću i udruženje City in the Making (Grad u nastajanju) u Roterdamu, koje u sedam objekata bivšeg socijalnog stanovanja testira nove načine zajedničkog života i upravljanja prostorima.\nOrganizovanje javnih diskusija je deo projekta „Lokalne politike i urbana samouprava“, koji sprovode GKP i kuda.org iz Novog Sada, a koji je posvećen motivisanju stanovništva za uključivanje u procese odlučivanja i udruživanja na lokalnom nivou, po pitanju politizacije problema stanovanja, kao i razvoja lokalne zajednice i saradnje sa organima lokalne samouprave, prvenstveno sa mesnim zajednicama. Projekat se realizuje u saradnji Centra kuda.org i Grupe za konceptualnu politiku iz Novog Sada, uz podršku Fondacije za otvoreno društvo Beograd.


Rjabkov: Ne postoji mogućnost sklapanja novog Sporazuma o otvorenom nebu\nIzvor: Vostok.rs, 24.Maj.2020, 07:20\nNe postoji mogućnost sklapanja novog Sporazuma o otvorenom nebu koji bi zamenio postojeći, izjavio je zamenik ministra spoljnih poslova Rusije Sergej Rjabkov.\n„Sporazum odlično funkcioniše i osigurava evropsku bezbednost“, izjavio je Rjabkov za Prvi kanal. On je naglasio da ruska strana proučava različite opcije odgovorna na izlazak Vašingtona iz gore navedenog sporazuma. „Trenutno analiziramo različite opcije. Naša pozicija je slobodna, nemamo kuda da žurimo“, dodao je diplomata. Rjabkov je objasnio da će, ukoliko saveznici budu predavali SAD informacije, dobijene u okviru Sporazuma o otvorenom nebu, nakon izlaska Vašingtona iz sporazuma, stvoriti političke i pravne probleme. „Ne vidim nikakav problem, sa tačke gledišta posledica po našu bezbednost, od izlaska SAD iz tog sporazuma. Ako sporazum ostane na snazi, njihovi saveznici će pronaći formu kako da podele informacije sa SAD i obrnuto. Iako će to biti, po meni, krajnje problematično sa političke i pravne tačke gledišta“, rekao je on.\nTrampov savetnik: Naše povlačenje iz Sporazuma o otvorenom nebu ne znači početak novog hladnog rata\nIzvor: Vostok.rs, 24.Maj.2020\nPovlačenje Vašingtona iz Sporazuma o otvorenom nebu ne znači početak novog hladnog rata, izjavio je pomoćnik američkog predsednika Donalda Trampa za nacionalnu bezbednost Robert O'Brajan u intervjuu za „Bild“.. „Ne mislim da je ovo novi hladni rat“, rekao je O'Brajan i dodao da SAD...


Vanredno stanje za region Tokio, dnevni rekord novozaraženi\nTOKIO – U Japanu će proglasiti jednomesečno vanredno stanje za region Tokio, glavni grad i okolne prefekture, kako bi zaustavili rastući talas kovid 19 , i ova mera trebalo bi da važi od subote do 7. februara, izvestila je danas japanska televizija Asahi TV, a preneo Rojters.\nJapanski glavni grad zabeležio je juče rekordan broj dnevnih slučajeva koronavirusa, 1.591 u jednom danu, pa se vlada suočila sa sve većim pritiskom zdravstvenih stručnjaka i lokalnih vlasti da uvede strožiju meru vanrednog stanja za region Tokio, što se očekuje da bude danas.\nBroj novih zaraza širom zemlje dostigao je 5.307, što je novi dnevni rekord prema podacima nacionalnog emitera NHK, A zabeleženih 1.591 slučaj u Tokiju je takođe najveći broj ikad.\nMinistarstvo zdravlja održalo je juče sastanak stručnjaka za zarazne bolesti, drugi u poslednja dva dana. Oni su pozvali na oštrije i duže mere, dok japanski premijer Suga traži umereniji pristup kako ne bi naneo štetu ekonomiji.\n„Čak i ako odmah preduzmemo snažne mere, biće teško spustiti region Tokija na epidemiološki nivo 3 do kraja januara“, rekao je novinarima Takaji Vakita, šef Nacionalnog instituta za zarazne bolesti.\nBez novih mera, dnevne infekcije u Tokiju mogle bi se skoro utrostručiti, na 3.500 dnevno do februara i dostići 7.000 do marta, prema simulacijama naučnika sa Kjoto univerziteta, Hiroši Nišihure.\n„Uredba o vanrednom stanju trebalo bi da traje najmanje dva meseca da bi se infekciju dovela do nivoa koji se može kontrolisati“, rekao je on.\nEkonomisti upozoravaju na veliki pad bruto domaćeg proizvoda (BDP) ako se ograničenja produže ili prošire, ali su rekli da bi to moglo biti neizbežno.\nTokio i tri okolne prefekture već su zatražili od stanovnika da se uzdrže od nebitnih i nehitnih izlazaka nakon 20 časova, od petka pa do kraja meseca, a restorani i barovi moraju biti zatvoreni do tog vremena,navodi agencija.


Dobra knjiga - Zemlja Hercegova - Poezija -\n"Dragutin Papović, na sebi svojstven način, varira deltu života uvažavajući prirodne nužnosti i ambijent; odsustvo svjesne lične odluke o početku života i izdržavanja trajanja. Neke enciklopedijski važne životne istine, pjesnik fotografski tačno uočava i plastično saopštava (…) Reminiscentnim osvrtom, posebno je istaknuto patriotsko osjećanje, trajno prisutno i trajno suprostavljeno nasilju. Ljubav, uzvišeno ljudsko stanje, bilo da je identifikovana ili neidentifikovana, u poeziji Papovića bliješti od boja, vlažna je od suza, miriše iskrenošću i opija blagosjajem (…) Stil Dragutina Papovića je Andrićevski tačan, Šantićevski tečan i logički ispraćen a opet maštovito šaran i ukusno bojen." - Branko Konatar\nAutor: Dragutin Papović\nBr. strana: 106\nIlijada (tvrd povez)\nDraško Sikimić rođen je 22.marta 1984.godine u Ljubinju, gde i danas živi. Dve hiljade šesnaeste godine pronađen je u svojoj sobi u nebiografisanom stanju; sedeo je za stolom i pisao, kucao je prstima, obema rukama, pa onda stopalima, kucao ...\nŽetvu žela vila i devojka\nLektira za VII razred osnovne škole, izbor posleničkih narodnih lirskih pesama.\nCena: 426,00 RSD\nDeo pesama nastao je na pesnikovim putovanjima širom sveta i one mogu da se čitaju kao putopisne beleške u stihovima! Tako je pred čitaocima pesničko viđenje života u plemenu Talumbi na Novoj Gvineji, gde je, između ostalog, Halilović na jednoj ...\nCena: 1.120,00 RSD\nTekstovi i akordi pesama za glas, gitaru i klavijaturu! Ova knjiga napravljena je da sačuva i objedini dragocenu tradiciju panonskog tamburaškog muziciranja i njene najlepše pesme sačuva od zaborava i prenese novim generacijama na uživanje ...\nSlobodan Jarčević je prepevao ovaj čuveni Homerov ep na deseterac! Radnja Ilijade događa se poslednje, tj. desete godine trojanskog rata. Ona opeva srdnju Ahilejevu i njene posledice do sahrane Hektorove. Prema sadržaju mogu se razlikovati ...\n"Dokle pogled dopire Nikole Vujčića primer je kako u savremenom pesničkom trenutku interes za prirodu može biti i oživljen i ubedljiv zahvaljujući zreloj stvaralačkoj koncentraciji. Uzbudljivim preplitanjem naklonosti prema prirodi ...


M. K.\t 24. novembra 2016. 17:45\nDa nije bilo ruske podrške Siriji, zapadna javnost bi se užasavala zverstvima terorista DAEŠ-a u Evropi, i to ne bi bili posebni teroristički napadi već pravi rat, izjavila je zvanična predstavnica Ministarstva inostranih poslova Rusije Marija Zaharova.\n„Zaista, bez velike podrške Rusije, napredna zapadna javnost, a posebno nemačka, danas bi se tresla od straha i užasavala bi se zverstvima pripadnika DAEŠ-a koji bi zauzeli i Siriju i okolne regione, ali, što je najvažnije — oni bi stigli do Evrope. I to ne bi bili pojedinačni teroristički napadi već pravi rat na teritoriji EU“, dodala je ona.\nPredstavnica Ministarstva inostranih poslova Rusije je izjavila da američka administracija i njeni saveznici otvoreno štite paravojne formacije u Siriji, što predstavlja pomoć međunarodnom terorizmu.\nMarja Zaharovapodrška Asadurat u Evropirusija\nistina pre 10 meseca\nZato treba pitati Nemačku vladu tačnije gospođu Angela Merkel zasto podrzava Američkog agresora i pitati zašto želi da uništi Hrišćanstvo i Evropu i njegovo Hrišćansko stanovništvo.\nImate li neki Marijin video, ili više fotografija.


Nacionalni sistemi za izdavanje i upravljanje identifikacionim dokumentima - NetSeT Global Solutions Srbija\nIdentifikaciona dokumenta omogućavaju pouzdano utvrđivanje identiteta građana, bilo da se se radi o fizičkoj identifikaciji osobe od strane ovlašćenog lica ili o onlajn autentikaciji građana prilikom korišćenja digitalnih servisa državne uprave.\nModerna identifikaciona dokumenata sadrže elektronski čip, čime značajno unapređuju bezbednost podataka i omogućavaju korišćenje dokumenta u digitalnim procesima. Za razliku od njih, tradicionalna identifikaciona dokumenata koja ne sadrže čip se u potpunosti oslanjaju na optičku zaštitu podataka na dokumentu i specifičnosti materijala koji se koristi u izradi dokumenta.\nLična identifikaciona dokumenta\nLična identifikaciona dokumenta su osnovno sredstvo za verifikaciju identiteta građana. Svi mi ih koristimo svakodnevno i njima garantujemo da smo mi ta osoba za koju se izdajemo. Postoji više vrsta ličnih identifikacionih dokumenata, kao što su lične karte, pasoši i zdravstvene kartice. Za sve njih važi da su tačnost i pouzdanost podataka koji se nalaze na dokumentu od ključnog značaja. Neke vrste identifikacionih dokumenata poseduju u potpunosti standardizovan format podataka, kao što je to slučaj sa pasošima, dok se kod drugih vrsta format samog dokumenta, kao i podaci koje sadrži, definišu na nacionalnom nivou u skladu sa lokalnim zakonodavstvom.\nIdentity Document Management System (IDMS) platforma predstavlja objedinjeno rešenje koje nudi celokupan proces obrade zahteva za identifikacionim dokumentom, proizvodnju dokumenta i njegovo izdavanje. Platformu čini više modula koji upravljaju procesom biometrijske akvizicije, proverom prikupljenih podataka, biometrijskom deduplikacijom osoba, logistikom blanko dokumenata, personalizacijom i kontrolom kvaliteta, zatim fizičkim transportom dokumenata na njihovo odredište i samim izdavanjem dokumenta građaninu. Pored pomenutih procesa koji direktno učestvuju u obradi zahteva za lični dokument, platforma podržava i celokupan set administrativnih procesa, kao što su kreiranje izveštaja i upravljanje pravima pristupa operatera.\nobrada zahteva za ID dokumenta od strane IDMS platforme\nličnih karata, pasoša, zdravstvenih knjižica\nPrvi korak u procesu izdavanja ličnog dokumenta je podnošenje zahteva. Podnošenje zahteva podrazumeva prikupljanje tekstualnih demografskih podataka podnosioca zahteva, zatim skeniranje papirnih dokumenata, a često se u ovom procesu prikupljaju i biometrijski podaci (otisak prsta, slika lica, sken zenice oka….). Nakon uspešnog prikupljanja podataka i kreiranja zahteva, dalje procesiranje zahteva povlači celokupan set predefinisanih koraka.\nNajpre se sprovode provere nad predatim podacima, kao i provere samog lica koje je podnelo zahtev, a zatim se vrši odobravanje zahteva od strane operatera. Operater koji je zadužen za odobravanje zahteva prvo sprovodi uvid u rezultate provera, a zatim odlučuje po svakom pojedinačnom zahtevu. Odobreni zahtevi se šalju na personalizaciju kako bi se za njih kreirali identifikacioni dokumenti.\nPersonalizacija dokumenata je proces u okviru koga se na blanko dokument utiskuju podaci iz odobrenog zahteva za dokument. Personalizovani dokumenti se zatim pakuju u kutije koje sadrže barkod pošiljke, nakon čega se transportuju u odgovarajuće ispostave radi uručenja.\nProces uručenja dokumenta započinje utvrđivanjem identiteta ili nadležnosti osobe da preuzme dokument, nakon čega se sprovodi i samo preuzimanje dokumenta. Ukoliko dokument sadrži biometrijske podatke podnosioca zahteva, onda se pre samog uručenja sprovodi biometrijska provera osobe koja preuzima dokument spram biometrijskih podataka koji se nalaze u dokumentu (primer: provera otiska prsta spram otiska koji je smešten u čip pasoša).\nPrikupljanje tekstualnih demografskih podataka, skeniranje papirnih dokumenata, kao i prikupljanje biometrijskih podataka\nProvera kompletnosti predatih podataka, kao i automatsko izvršavanje sistemskih provera nad sadržajem zahteva.\nFinalno odobrenje zahteva od strane operatera. Odobreni zahtevi se šalju na personalizaciju.\nPripremljeni podaci građana se utiskuju u blanko identifikaciona dokumenta, nakon čega se dokument pripisuje vlasniku.\nPersonalizovana dokumenta se uručuju građanima u odgovarajućim ispostavama sistema, a sve uz odgovarajuću proveru identiteta građana.\nBLOK ŠEMA IDMS PLATFORME\nKljučni koncepti kojima IDMS platforma upravlja su: zahtev za izdavanje dokumenta, dokument, osoba, inventar, personalizaciona mašina, operater i pošiljka.\nUpravljanje zahtevima za izdavanje dokumenata\nPretraga i pregled podataka građana, zahteva i dokumenata\nAkvizicija biometrijskih podataka namenskim hadrverskim uređajima\n1:1 ili 1:N provera biometrijskih podataka kroz ABIS sistem\nUpravljanje logistikom blanko dokumenata\nPraćenje svih aktivnosti sprovedenih u sistemu\nPersonalizacija dokumenata korišćenjem različitih vrsta perso mašina\nKontrola kvaliteta proizvedenih dokumenata\nPraćenje fizičke lokacije dokumenata tokom transporta\nMehanizam notifikacija (SMS, eMail, Online Portal)\nKreiranje izveštaja, pouzdana autentikacija operatera i kontrola prava pristup\nPodrška za različite vrste ID dokumenata\nKOMPLETNO ICAO PKI REŠENJE I KARTIČNE APLIKACIJE\nKako bi podržao proizvodnju i upotrebu različitih vrsta identifikacionih dokumenata, NetSeT je kreirao paletu applet-a koji se smeštaju na čip identifikacionog dokumenta. Svaki od applet-a dolazi zajedno sa pratećim midleware softverom koji omogućava komunikaciju sa applet-om.\nPlatforma takođe sadrži kompletan set ICAO PKI komponenti za zaštitu podataka u čipu dokumenta i kontrolu pristupa podacima upisanim na čip, uključujući Country Signing Certificate Authority (CSCA), Document Signer (DS) i punu podršku za Extended Access Control (EAC).\nPored ICAO PKI, platforma podržava i upravljanje X509 digitalnim sertifikatima za elektronski potpis koji se u procesu proizvodnje smeštaju na čip identifikacionog dokumenta, a kojima se kasnije pristupa korišćenjem odgovarajućih middleware komponenti koje su takođe deo platforme.\nViše informacija o NetSeT applet-ima, podržanim ICAO PKI komponentama i X509 sertifikatima možete pronaći u sekciji PKI.\nVozačke i saobraćajne dozvole


Lutovac: Vređanjem Mićunovića, Boško Obradović je uvredio sve demokrate | Autonomija\n"Da se Boško Obradović pod hitno izbaci iz Saveza za Srbiju ili da DS odmah napusti isti"\nPredsednik Demokratske stranke Zoran Lutovac najoštrije je danas osudio uvrede koje je na račun jednog od osnivača i nekadašnjeg predsednika DS-a izneo lider Dveri Boško Obradović.\n“To nije u skladu sa ciljem zbog kojeg smo formirali Savez za Srbiju: normalizacija Srbije. Vređanjem profesora Mićunovića, uvredili ste sve demokrate”, napisao je Lutovac na Tviteru.\nBoško Obradović je na Tviteru za Mićunovića napisao: “Da li je moguće: od komuniste, ‘jahanja popova’ i Golog otoka, preko lažnog disidenta i dogovora sa Miloševićem, do večnog koristoljublja lažnog patrijarha demokratije i dila sa Vučićem? Najbolje da konačno sam izađe na izbore i da vidimo koliku to podršku ima!?”\nMićunović je prethodno u intervjuu za beogradski Blic rekao da je “bojkot (izbora) besmislen, od početka do kraja”.\nObradovićev napad na Mićunovića osudili su i DS-a Balša Božović i Aleksandra Jerkov, i zatražili hitnu reakciju svoje stranke.\nPoslanica Aleksandra Jerkov kritikovala je lidera Dveri na Tviteru i objavila da: „O čoveku koji se borio za demokratiju u Srbiji kada se to plaćalo glavom ovako govori čovek koji je podržavao one koji su služili Hitleru“.\nI Demokratska omladina osudila je komentar lidera Dveri Boška Obradovića da Dragoljub Mićunović sarađuje sa Aleksandrom Vučićem i zahtevala izvinjenje Mićunoviću i Demokratskoj stranci.\nDemokratska omladina je u saopštenju podsetila predsednika Srpskog pokreta Dveri da je profesor Mićunović jedan od istaknutih osnivača i bivši predsednik DS, koja je trenutno koalicioni partner Dveri, i da je samim tim politički nepodobno da se profesor Mićunović „proziva“ zbog drugačijeg mišljenja.


Izabrana najljepša poštanska marka Republike Srpske – mojKontakt portal – Radio Televizija Kontakt\nIzabrana najljepša poštanska marka Republike Srpske\n– Najljepša poštanska marka Republike Srpske u 2015. godini je prigodna poštanska marka sa motivom “slap”, koja je dobila 36 glasova.\nU ovogodišnjoj nagradnoj anketi, na adrese preduzeća “Pošte Srpske”, pristigla su ukupno 484 glasa, od kojih 196 putem dopisnica i pisama, te 288 glasova putem “halo centra” i interneta.\nTradicionalno “Pošte Srpske” učesnicima ankete dodjeljuju simbolične nagrade, te je prvu nagradu, komplet izdanja poštanskih maraka Republike Srpske /2008-2014/, dobio Branislav Janjetović iz Istočnog Sarajeva.\nNa adrese još dvanaest učesnika otišli su kompleti poštanskih maraka Republike Srpske izdati u 2011, 2012, 2013. i 2014. godini, saopšteno je iz “Pošta Srpske”.\nPrigodna poštanska marka “Kulturno nasljeđe-vodenice” puštena je u prodaju 27. novembra 2015. godine u tiražu od 15.000 komada, nominalne vrijednosti 0,90 KM.\nAutor marke je dizajner “Pošta Srpske” Božidar Došenović.\n“Pošte Srpske” redovno prate i podržavaju kulturne i sportske manifestacije, godišnjice rođenja poznatih ličnosti, važne istorijske događaje, proslave jubilarnih datuma i slično, te izdajući prigodne i redovne poštanske marke, daju doprinos u obilježavanju tih događaja.\nPutem poštanske marke ljude širom svijeta upoznajemo sa kulturnim, sportskim i istorijskim dešavanjima i ona zapravo predstavlja najbolji vid promocije Republike Srpske, njene istorije, prirodnih ljepota, kulturno-istorijskog nasljeđa i običaja našeg naroda\nPavić: Protest opozicije u Prijedoru je rušilački\nRok veče na Akvani: Kiki Lesandrić, Neverne bebe i Električni orgazam (UŽIVO NA KONTAKT RADIJU)


Slijedeća stanica - apokalipsa: Nepromišljena Bidenova administracija mogla bi pokrenuti III svjetski rat -- Gospodari lutaka -- Sott.net\nZa prosečnog potrošača zapadne medijske nezdrave hrane, pat pozicija između Ukrajine i Rusije svela se na zalogaje veličine grickalica, koje se popularno prodaju potrošačima kao "ruska agresija". Međutim, pronicljiviji kupac nezdrave hrane otkriće da je Moskva u stvari nepokolebljivo podržavala mirovni sporazum u Donbasu gde već sedam godina besni građanski rat između proruskih snaga i Kijeva. U međuvremenu, ukrajinski predsednik Volodimir Zelenski napustio je Minski protokol, mirovni ugovor iz 2014. godine, a 24. marta potpisao je dekret kojim se Ukrajina praktično sprema za rat sa Rusijom.\nŠestog aprila, samo nekoliko dana nakon što je Zelenski vodio duži telefonski razgovor sa američkim predsednikom Bajdenom, u kojem je američki lider pružio "nepokolebljivu podršku Amerike", Zelenski je pozvao i generalnog sekretara NATO-a Jensa Stoltenberga i izrazio želju Kijeva da postane "kartica" vojnog bloka predvođenog SAD. Samo slučajnost, zar ne?\n"NATO je jedini način da se okonča rat u Donbasu", rekao je Zelenski, što je možda bilo najsmešnije izdanje koje je bivši glumac-komičar ikada izgovorio u svojoj karijeri.\nOno što Zelenski ne razume je da je Kijev pion u večitoj "velikoj igri" između SAD i Rusije. Trenutna bitka nema veze sa osvajanjem teritorija, reč je o borbi za pristup unosnom evropskom energetskom sektoru. Vašington odbija da sedi skrštenih ruku dok Moskva i Berlin stavljaju tačku na gasovod "Severni tok 2", koji će, ukoliko se projekt ostvari, dovesti do toga da isporuke prirodnog gasa teku iz Rusije u Nemačku preko Baltičkog mora, bez krajnje nepredvidivog ukrajinskog posrednika.\nOdlučnost Vašingtona da igra vrhovnog sudiju jasno je izražena prošlog meseca kad je američki državni sekretar Entoni Blinken rekao na marginama sastanka Stoltenbergom da je taj gasovod "u suprotnosti sa bezbednosnim ciljevima EU". Zanimljivo je kako Vašington čak i bolje nego Brisel razume "bezbednosne ciljeve" EU. I pre nego što je Nemačka nagovestila da je gasovod u njenom interesu, Blinken je upozorio Berlin na "moguće sankcije" ukoliko projekat pređe u fazu svečanog presecanja vrpce. Drugim rečima, "slobodna tržišta" su dizajnirana prvenstveno u interesu američkih korporacija. Svi ostali kandidati, posebno Rusija, ne mogu učestvovati.\nNe samo da bi "Severni tok 2" za EU učinio nepotrebnim skupi američki tečni prirodni gas, već bi pretvorio Brisel i Moskvu u najgoru noćnu moru Vašingtona, odnosno bliske partnere sa istinskim podsticajem da očuvaju dobre odnose.\nTakav geopolitički obrt događaja imao bi sav potencijal da NATO, na kraju, učini zastarelim, tako da Zelenski, militarizirajući Donbas, radi prljavi i izuzetno opasan posao za Vašington.\nStrategija je očigledna - zapadni mediji poslušno će postaviti pozornicu za potencijalni rat između "miroljubive" Ukrajine i "agresivne" Rusije, lažni narativ koji se može pokazati dovoljno štetnim da poništi "Severni tok 2", istovremeno zadržavajući vojnu potrošnju među subjektima NATO na istorijskom maksimumu. Ono što spletka otkriva je spremnost Vašingtona da rizikuje izbijanje velikog sukoba, možda čak i svetskog rata, kako bi održao svoju ekonomsku i političku hegemoniju nad evropskim prestonicama.\nRusija, međutim, nije jedina vojna velesila koju su Sjedinjene Države odlučile da antagonizuju. Prošlog meseca, na prvom sastanku Bajdenove administracije sa kineskim zvaničnicima, državni sekretar Blinken je, bez ironije, optužio Peking da "ugrožava poredak zasnovan na pravilima koja održavaju globalnu stabilnost".\nOčigledan problem Amerike koja drži predavanja drugim zemljama u vezi sa njihovim unutrašnjim poslovima je licemerje koje oduzima dah.\nUvređene kineske diplomate nisu oklevale da podsete američke kolege na proteste pokreta "Crni životi su važni" i nezakonite vojne intervencije u inostranstvu. Zapravo, manje od tri nedelje nakon Bajdenove "zatvorene" inauguracije, na kojoj su vojnici brojčano nadmašili "ugledne goste" što nije u skladu sa demokratskim tradicijama, američki razarač sa krstarećim raketama krenuo je kroz Tajvanski moreuz u "mirljubivu misiju" uprkos kineskim pretenzijama na toj teritoriji.\n"Oružani napad na oružane snage Filipina, javna plovila ili letelice na Tihom okeanu, uključujući Južno kinesko more, pokrenuće naše obaveze prema Ugovoru o međusobnoj odbrani između SAD i Filipina", rekao je portparol Stejt departmenta Ned Prajs.


Vuletić: Nema uslova za gradnju Turskog toka kroz Srbiju, ne daju Amerikanci - Glas Zaječara\nHome Društvo Vuletić: Nema uslova za gradnju Turskog toka kroz Srbiju, ne daju Amerikanci\nPredsednik Skupštine Udruženja za gas u Srbiji Vojislav Vuletić rekao je danas da nema izgleda da u ovom trenutku započne gradnja magistralnog gasovoda Turski tok kroz Srbiju jer „ne daju Amerikanci“.\nAgencija za energetiku Srbije (AERS) je rusko-srpskoj firmi Gastrans dozvolila gradnju gasovoda Turski tok koji bi se priključio na bugarski kod Zaječara, a kod Horgoša produžio u Mađarsku sa pravom izuzeća od „trećeg energetskog paketa“ po kome ne može biti isti vlasnik i gasa i cevovoda, ali je zatražila mišljenje Energetske zajednice (EZ) koja ima dodatne zahteve i traži da se dozvoli i drugim snabdevačima gasa da koriste deo kapaciteta gasovoda koji bi gradio Gastrans.\nKroz svaki gasovod, kako je rekao, „ide gas onoga ko može da ga isporuči, a u ovom trenutku i za sledećih deset godina to je Rusija“.\n„Govorim o obezbeđivanju normalnih količina, a ne o količinama koje nosi tanker, a koji su Amerikanci dovezli u Poljsku ili neku drugu zemlju“, rekao je Vuletić.\nEvropa će, kako je rekao, izgraditi ne samo gasovod Severna tok 2 kojim se gas iz Rusije doprema u Nemačku i na ;koji se ne odnosi „treći energetski paket“ jer cevovod prolazi međunarodnim vodama, nego će izgraditi i Severni tok 3.\nPrethodni tekstPolicija uhvatila na delu osumnjičene za krađu\nNaredni tekstPravoslavni vernici danas proslavljaju veliki praznik: Sveta Tri Jerarha


Kako je saopštilo Ministarstvo odbrane, Stefanović je danas održao predavanje na temu "Dostignuti stepen reforme, pravci i prioriteti daljeg razvoja Ministarstva odbrane Republike Srbije" polaznicima 10. klase Visokih studija bezbednosti i odbrane i 64. klase Generalštabnog usavršavanja.\nKako je naveo, izdvajanja za Vojsku danas su neuporedivo veća, ona je danas značajno bolje opremljena i preduzeti su koraci na poboljšanju životnog standarda pripadnika sistema odbrane.\nOcenio je i da su sprovedene reforme dobra osnovu za dalji napredak i istakao da je važno shvatiti šta je suština budućnosti Ministarstva odbrane i Vojske Srbije.\n- Reforme ne treba da budu neka puka, apstraktna reč. Mi već danas moramo da razmišljamo šta su bojna polja sutrašnjice, šta je to što će se dešavati za dvadeset, trideset godina i da naš dalji razvoj prilagođavamo tome. Moramo već danas da počnemo da se spremamo za izazove budućnosti, naravno, u isto vreme koristeći na najbolji način ono što je bilo u prošlosti i izvlačeći pouke iz tih iskustava - rekao je Stefanović.\nMinistarstvo odbrane i Vojska Srbije, podsetio je, predstavljaju ključni faktor u obezbeđivanju sigurnosti i stabilnosti zemlje i najčvršći su garant ne samo mira već i nezavisnosti zemlje.\n- Kao zemlja smo se opredelili da budemo vojno neutralni. Često se kaže da je to najskuplji model, što često i jeste, ali je model koji nam omogućava da sve odluke donosimo isključivo u interesu sopstvenog naroda. To podrazumeva da moramo da imamo jaku Vojsku koja će svakog trenutka moći da izvrši zadatke, ali isto tako i Vojsku koja će razmišljati i o tome koliko se svet i izazovi u tom svetu menjaju - ukazao je Stefanović.\nOn je ocenio i da odbrana sajber prostora postaje jedan od najvećih izazova budućnosti, te da je Ministarstvo odbrane odlučilo da pokrene proces formiranja jedne vrste komande za suprostavljanje sajber napadima, koja bi obuhvatala veliki broj subjekata i koja bi bila nosilac aktivnosti države po tom pitanju.\nStefanović je kao jednu od ključnih stvari u razvoju sistema odbrane izdvojio rad naučnoistraživačkih ustanova na inovativnim i tehnonološki savremenim projektima i izrazio uverenje da Ministarstvo odbrane i Vojska Srbije imaju ljude koji mogu to da ispune.\nNa kraju predavanja ministra odbrane, rektor Univerziteta odbrane general-potpukovnik Goran Radovanović uručio je Stefanoviću Plaketu Univerziteta odbrane, u ime svih pripadnika Univerziteta, kao zahvalnost sveukupnom doprinosu u cilju unapređenja i razvoja vojnog obrazovanja.


Siniša Mali: IMAMO MANJU NEZAPOSLENOST OD SFRJ - 7% – Otvoreno\nPočetnaVestiSiniša Mali: IMAMO MANJU NEZAPOSLENOST OD SFRJ - 7%\nutorak, 15. decembra 2020 : 08:17\nSiniša Mali: IMAMO MANJU NEZAPOSLENOST OD SFRJ – 7%\nMinistar finansija Srbije Siniša Mali danas je istakao da je nezaposlenost u Srbiji na istorijskom minimumu od 7,3 odsto.\nOn je objasnio da su ekonomske mere koje su sprovedene doprinele očuvanju radnih mesta i srpske ekonomije, uprkos teškim uslovima izazvanim pandemijom virusa korona.\n„Ponosan sam na sve što smo postigli, a nezaposlenost koja je sada na istorijskom minimumu od 7,3 odsto potvrda je da smo pametno osmislili sve mere, koje su se pokazale kao izuzetno uspešne. Pre svega, uspeli smo da sačuvamo našu privredu i radna mesta“, rekao je Mali.\nPored pomoći privredi i građanima, ministar Mali navodi da je posebno ponosan na program „Moja prva plata“, koji je prema njegovoj oceni podsticaj za dodatno zapošljavanje.\nOn je dodao da je važno da se popravi ekonomija u celom svetu, što ponajviše zavisi od zdravstvenog segmenta, a uz nadu da će problem sa virusom korona uskoro biti prevaziđen, nadamo se brzom oporavku i punom ekonomskom zaletu od naredne godine.


Radionice Pedra Reiga – Music Art Project\nHomepage Vesti Radionice Pedra Reiga\nU toku su interaktivne muzičke radionice španskog eksperta Pedra Reiga u Oš „Branko Pešić“ i muzičkim školama “Dr Vojislav Vučković“ i „Stanković“.\nMusic Art Project uz finansijsku podršku UNHCR- a organizuje interaktivne muzičke radionice, koja imaju za cilj socijalnu inkuziju dece iz osetjivihgrupa kroz inovativni i inkluzivni pristup muzičkom obrazovanju.\nReig će se tokom čitave nedelje svakodnevno družiti sa učenicima Oš “Branko Pešić” koji se do sada uglavnom nisu susretali sa notama, a već pokazuju izuzetan napredak. Tokom svoje druge posete Srbiji, španski muzički ekspert će inovativnu metodologiju prikazati i kroz rad sa decom i nastavnicima u dve muzičke škole – „Dr Vojislav Vučković“ u četvrtak 11.10. od 15:30h i “Stanković” u petak 12. 10. od 15:30h.\nInovativna metodologija brzog muzičkog opismenjavanja kroz igru, koju razvija škola Ad Libitum iz Španije, inovacija je na polju muzičkog obrazovanja i podjednako zanimljiva za decu svih uzrasta, muzičke pedagoge otvorene za nove i kreativne pristupe podučavanju, ali i roditelje i muzičke entuzijaste koji žele da iskuse muziku na drugačiji način i dobro se zabave.


Cvijanović: Predstoji još mnogo teških stepenica | MONDOBA\nCvijanovic Predstoji jos mnogo teskih stepenica\nCvijanović: Predstoji još mnogo teških stepenica 0 Podijeli Podijeli na facebook Podijeli na twitter Podijeli na viber Pošalji na mail\nPolitika 28.02.2018. / 22:29 22:33\nAutor SRNA 28.02.2018. / 22:29 22:33\nPremijerka RS Željka Cvijanović ocijenila je da je, nakon predaje odgovora BiH na Upitnik Evropske komisije, završen jedan od bitnih i obimnih poslova na evropskom putu koji su u decentralizovanoj BiH obavili različiti nivoi vlasti.\nCvijanovićeva je podsjetila da je na tom planu sve trebalo uskladiti, sprovesti kroz sistem koordinacije i ponuditi odgovor Evropskoj komisiji, što je bio dugotrajan i zahtjevan proces koji je oduzimao mnogo vremena i energije.\n"Ovim je jedna stepenica pređena, što još ništa ne znači u praktičnom smislu, jer ako govorimo o konkretnom kretanju ka EU, to podrazumijeva mnogo teških stepenica", rekla je Cvijanovićeva večeras za Radio-televiziju Republike Srpske.\nOna je napomenula da je ovo predfaza koja daje pretpostavke da Evropska komisija može da izradi mišljenje kako bi se išlo u dalju proceduru.\nPremijer Srpske kaže da se, tek nakon završetka dijela posla u vezi sa Upitnikom, uz analizu i davanje pozitivnog mišljenja o ispunjavanju obaveza koje su BiH stavljene u zadatak, dolazi u fazu čekanja datuma za pregovore.\n"Onda tek nastupa najzahtjevnija faza evropskog procesa - početak pregovora i otvaranje poglavlja, kada treba da pokažemo stabilnost i sposobnost da formulišemo jedinstvene pozicije. To će biti posebno izazovno, ali treba staviti u pogon sve nivoe vlasti - ljudske i institucionalne kapacitete da daju doprinos tome", navela je Cvijanovićeva.\nOna je dodala da je zadovoljna što je Vlada Republike Srpske pokazala zrelost i u procesu odgovaranja na Upitnik, dajući svoj doprinos, s obzirom na ogromne obaveze koje ima u oblasti evrointegracija.\n"Ne volim da licitiram datumima ulaska u EU, jer je to nepredvidiva priča. Jedno je da ispunjavate obaveze, drugo je da EU ima institucionalni i svaki drugi kapacitet da prima nove države, a posebno da ima politički stav i opredjeljenje da je došlo vrijeme da se to desi", rekla je Cvijanovićeva.\nOna je navela da se treći momenat odnosi uopšteno na situaciju u vezi sa budućnošću EU i dodala da ne misli da će doći do bilo kakvog kolapsa, niti da će se nešto fatalno desiti sa tom zajednicom.\n"Sigurna sam da je EU zakoračila na put modifikacije koji će zahtijevati mnogo pameti i angažmana država članica, strateškog promišljanja i taktičkih poteza", smatra Cvijanovićeva.\nOna je navela da u sve to treba da se uklope BiH i zemlje zapadnog Balkana koje se suočavaju sa različitim izazovima.\n"Mislim da je 2025. godina, koja se navodi kao vrijeme za potencijalni ulazak Srbije i Crne Gore, više pomenuta kao način da se stimuliše proces i pokaže da zemlje koje su u tome odmakle imaju šansu da se u neko predvidivo vrijeme nađu među članovima EU. Ne treba da budemo opterećeni datumom ulaska, već više samim procesom na pozitivan način, odnosno da se poboljšava situacija u društvu, usvajaju neke prakse, propisi i pravila koja su dobra za građane", rekla je Cvijanovićeva.\nOna je konstatovala da decentralizovana BiH može ući u EU i da ne bi trebalo da u tome bude nikakvih formalnih prepreka, navodeći da ima takvih zemalja koje su postale članice EU, normalno ispunjavaju svoje obaveze i ostvaruju prava koja su im data kroz članstvo.\nCvijanovićeva je navela da je problem što pojedini domaći političari evropski put koriste kao metod transformacije ustavne arhitekture BiH.\n"Borili smo se da objasnimo šta je čija obaveza na evropskom putu i vrlo je važno što smo došli do mehanizma koordinacije, jer on treba da nam omogući kretanje ka EU u praktičnom i formalnom smislu i da se sve to dešava u skladu sa ustavnim nadležnostima. Tačno se zna ko je za koji dio posla zadužen i ako poštujemo taj mehanizam, a hoću da vjerujem da ćemo to svi činiti, bićemo dovoljno zreli i uzeti u obzir realnost", navela je Cvijanovićeva.\nOna je dodala da, ako svi poštuju mehanizam koordinacije, ne bi trebalo doći do gubljenja vremena na usaglašavanje i ubjeđivanje o tome koji parlament treba da donese određeni propis.\n"Ako ne budemo igrali političke igre i gubili vrijeme na objašnjavanje šta je čija nadležnost, možemo imati sasvim pristojno kretanje ka EU", ocijenila je premijer Srpske.\nCvijanovićeva je rekla da su prije usvajanja ovog mehanizma postojale stalne blokade i osporavanja nadležnosti Republike Srpske sa nivoa BiH, te poručila da nadležnosti Srpske, pa i kantona i Federacije BiH, moraju da se poštuju.\n"Mnogi su sa nivoa BiH svoje političke prioritete nastojali da ugrade u evropski put prodajući priču da je to zahtjev Brisela. To su radile gotovo sve političke partije iz Sarajeva, a posebno one dominantno bošnjačke, zbog čega smo izgubili godine da dokažemo da jedan nivo ne može raditi ono za šta nije zadužen prema Ustavu. Bilo je i mnogo stranaca koji su sinhronizovano radili sa takvom sarajevskom politikom", navela je Cvijanovićeva.\nOna je naglasila da će BiH, vjerovatno, dobiti dodatna pitanja iz EU, iako su danas predati odgovori na Upitnik Evropske komisije, ali da je u tom procesu važna koordinacija kao dobra osnova za buduće kretanje prema Uniji.\nCvijanovićeva smatra da je pomoć susjednih zemalja na evropskom putu dobrodošla, pogotovo logistička i tehnička.\n"Najveći doprinos okruženja je da ne blokira i ne otežava ono što treba da radite. Važna je dobrosujedska saradnja kako bi se riješila, kako to poručuju iz EU, pitanja granica i druga otvorena bilateralna pitanja na evropskom putu", istakla je Cvijanovićeva, podsjećajući na ranije usporavanje pristupanja Hrvatske EU zbog sporova sa Slovenijom.\nKada je riječ o pitanjima granice BiH i Hrvatske, Cvijanovićeva kaže da je na tom planu potreban ozbiljan pristup svih aktera.\n"To je kao brak i neke stvari mogu uspjeti ako obje strane žele nešto da urade. Potrebno je ta pitanja zatvarati ne samo zbog evropskog puta, već zbog funkcionisanja svih država u regionu", rekla je Cvijanovićeva.\nOna kaže da je glavni problem u regionu, na čemu zamjera međunarodnoj zajednici, pa i Evropi, nejednak pristup istim pitanjima u različitim državama, poput vraćanja imovine predratnim vlasnicima ili procesa povratka, što je trebalo biti regionalno pitanje.\n"To su i dalje neriješene stvari i ranjiva mjesta za koje posljednjih 20 godina nisu pronađena rješenja", podsjetila je Cvijanovićeva.\nCvijanovićeva je rekla da ima dobru komunikaciju sa premijerom Federacije BiH Fadilom Novalićem, s obzirom da se vlade oba entiteta bave životnim pitanjima.\nKada je riječ o komunikaciji sa predsjedavajućim Savjeta ministara Denisom Zvizdićem, Cvijanovićeva kaže da ona postoji, posebno u vezi sa mehanizmom koordinacije, gdje su entitetske institucije i one na nivou BiH upućene jedne na druge.\n"S obzirom na različita pitanja kojima se bavi nivo BiH, u odnosu na Srpsku, naravno da je ta komunikacija nešto manja", rekla je Cvijanovićeva.\nŽeljka Cvijanović evropska komisija Evropska unija EU


Povoljniji Laki Keš\nBanca Intesa snizila je kamatnu stopu na Laki Keš gotovinski kredit koji odobrava u dinarima sa fiksnom kamatom već od 9,95 odsto na godišnjem nivou. Laki Keš kredit Banca Intesa dostupan je svim zainteresovanim građanima, bez obaveze prenosa zarade ili penzije, a Banka ga plasira bez učešća i žiranata u maksimalnom iznosu do 120.000 dinara i sa periodom otplate do 12 meseci.\n„Uvažavajući potrebe klijenata i kretanja na tržištu, na prvom mestu pozitivne trendove u pogledu inflacije i referentne kamatne stope, Banca Intesa je od početka godine unapredila uslove zaduživanja za više kreditnih proizvoda i ponudila građanima još povoljnije zajmove za refinansiranje, kupovinu automobila, kao i Intermezzo gotovinski kredit. Snižavanje kamatne stope na još jedan model keš kredita tako predstavlja samo poslednji u nizu koraka koje smo preduzeli kako bi naši proizvodi bili još pristupačniji građanima. I u narednom periodu ćemo nastaviti da budno pratimo signale koji dolaze sa tržišta i u skladu sa njima prilagođavamo ponudu za klijente“, izjavio je Nikša Ilović, direktor Sektora za upravljanje segmentom klijenata fizičkih lica Banca Intesa.\nPored snižavanja kamatne stope, Banca Intesa je dodatno ubrzala proceduru odobravanja pozajmice Laki Keš.


Crnogorski premijer izdao drugu knjigu poezije s depresivnim naslovom - Bizlife.rs\nCrnogorski premijer izdao drugu knjigu poezije s depresivnim naslovom\n11:29 Podgorica, 25/12/2011\nPremijer Crne Gore Igor Lukšić izdao je novu zbirku poezije, pod naslovom Knjiga straha, koja se na policama Gradske knjižare u Podgorici pojavila bez velika medijske pompe i javne promocije.\nPremijerovu drugu knjigu, izdala je „Nova knjiga“ iz Podgorice, a u tiražu od 1.000 primjeraka štapao novosadski „Artprint“.\nSrpski pesnik i književni kritičar Saša Radojčić vidi novu Lukšićevu poeziju kao srodni nastavak prve zbirke, „Knjiga smijeha“, koja je izazvala veliku pažnju javnosti i medija, iako se kritičari i nisu utrkivali da je vrednuju.\nRadojčić, profesor na beogradskom Fakultetu likovnih umetnosti, pokušao je da odgonetne čega se to poetin glas boji i zašto. On drži da zebnja premijerovog pesničkog Ja nije čista, „primesa lišena emocija“.\n„Naprotiv, kao korektiv tom strahu pojavljuju se ljubav i otpor“, smatra Radojčić. U Knjizi straha jedan deo je pisan u prozi, sastavljen od više fragmenata:\n„Da li si spreman za akciju? Da li si spreman za boj, da se okušaš u borbi da osjetiš protivnika kako ti dahće za vratom…da odbraniš čast svoga imena, u ime prošlih i budućih djela“ (Dan 6, Knjiga straha)\nSvojom formom, nove pesme Igora Lukšića ne odstupaju mnogo od prve zbirke, u šta se čitaoci mogu uveriti, po ceni od 9,70 eura.\nLukšić je prvu zbirku, „Knjiga smijeha“, objavio pre deset godina, u malom tiražu koji je uglavnom razdijeljen prijateljima, da bi drugo izdanje publikovao početkom 2011, neposredno pošto je došao na mesto predsednika Vlade Crne Gore.\nDa li zbog autorove javne funkcije ili radoznalosti crnogorske književne publike, premijerova poezija je u martu bila najtraženija knjiga u Gradskoj knjižari, što je prava retkost za jedno pesničko izdanje.\nLukšić je na podgoričkoj promociji rekao da je njegovo pismo postmoderno i deo filozofske „potrage za smislom koja se nikada neće završiti“.


Čavušoglu: Turska i Rusija imaju zajednički cilj - Sputnjik Srbija\n06:47 22 April 2019\nČavušoglu: Turska i Rusija imaju zajednički cilj\n19:15 29.12.2018 (osveženo 19:37 29.12.2018) Preuzmite kraći link\nTurska i Rusija imaju zajednički cilj da očiste Siriju od svih terorističkih organizacija, izjavio je ministar spoljnih poslova Turske Mevlut Čavušoglu.\nOn je to kazao nakon sastanka sa ruskim zvaničnicima u Moskvi, izvestila je turska agencija „Anadolija“, prenosi Rojters.\nČavušoglu je kazao i da će Turska nastaviti blisku saradnju sa Iranom i Rusijom po pitanju Sirije i drugih regionalnih pitanja, navela je turska agencija.\nRusija i Turska potvrdile poštovanje teritorijalnog integriteta Sirije\nRuski ministar spoljnih poslova Sergej Lavrov danas ranije je izjavio da su Rusija i Turska postigle razumevanje o saradnji posle američkog povlačenja iz Sirije.\nKako je Lavrov naveo, mnogo pažnje u razgovorima s turskom stranom bilo je posvećeno novim okolnostima nastalim posle odluke SAD da povuku svoju vojsku iz Sirije, prenela je ruska agencija.\nRusija i Turska su potvrdile tokom razgovora u Moskvi da će biti sačuvan sirijski teritorijalni integritet.\n„Postignuta je saglasnost o načinu na koji će predstavnici Rusije i Turske nastaviti da koordinišu svoje korake na terenu pod novim uslovima, s ciljem da se potpuno eliminiše teroristička pretnja u Siriji“, naglasio je Lavrov.


ZAVRŠENO TAKMIČENJE U ISPIJANJU PIVA- MARTIN OSTVARIO NEVEROVATAN REZULTAT | ZR KLIK\nZrenjanin- Na finalnoj večeri u brzom ispijanju piva, u muškoj kategoriji, na Žitnom trgu povodom 31. manifestacije „Dana piva“i ubedljivu pobedu odneo je Martin Kajtazi iz Bačke Palanke. On je litarsku kriglu popio za 4 sekunde i 94 stotinke, njemu je ovo deveta pobeda do sada, dok je drugoplasirani Milan Kišprdilov ispio za 9 sekundi, treće mesto pripalo je Oliveru Čilegu sa ostvarenim vremenom 9 sekundi i 55 stotinki.\nU ženskoj konkurenciji pobednica je bila Martina Trajković iz Leskovca koja je ispila kriglu piva od pola litre za neverovatnih 3, 47 sekundi, dok je Stojanka Trivunović sa vremenom od 3, 82 stotinke osvojila drugo mesto, treće mesto pripalo je Heleni Zaklan sa vremenom 4,16 sekundi. Inače, prvoplasiranoj Martini ovo je četvrta pobeda na ovom takmičenju.\nPobednici takmičenja u brzom ispijanju piva nagrađeni su novčanim nagradama i to sa 40.000, 20.000 i 10.000 dinara.


Bridlav: CG brzo ka punopravnom članstvu\nPredsednik vlade Crne Gore Milo Djukanovic i glavnokomandujuci zdruzenih snaga NATO u Evropi Filip Bridlov.\nVrhovni komandant NATO snaga za Evropu, Filip Bridlav, tokom posete Podgorici pohvalio je Crnu Goru zbog reformi koje je postigla.\nCrna Gora može veoma brzo postati punopravna članica NATO-a, a izvanredni rezultati crnogorskih trupa u Avganistanu jedan su od razloga za takvu ocjenu, poručio je vrhovni komandant NATO snaga za Evropu, Filip Bridlav koji je danas boravio u Podgorici.\nVrhovni komandant NATO snaga za Evropu Filip Bridlav ocijenio je da je poziv za članstvo u NATO-u najbolji dokaz kvaliteta dostignutih standarda i reformi koje je Crna Gora sprovela. Bridlav je danas boravio u glavnom gradu Crne Gore, gdje se sastao sa predsjednicima države, parlamenta i Vlade, kao i sa vojnim vrhom.\nRezultate koje je Crna Gora postigla, prezentovao je nap res konferenciji nakon susreta sa nečelnikom Generalštaba VCG admiralom Draganom Samardžićem.\n„Pridruživanje Crne Gore neće donijeti samo benefite Crnoj Gori, nego i NATO-u, jer ćemo imati državu, veliku naciju koja se dokazala kao primjer stabilnosti u ovom regionu“, rekao je na konferenciji za novinare Bridlav.\nOn je poručio da će se u budućnosti fokusirati na nastavak reformi i poboljšanje saradnje između organizacija u okviru NATO-a i Crne Gore.\n„Veoma sam zadovoljan onim što sam vidio tokom boravka ovdje. NATO ne primorava nijednu državu da joj se pridruži, to je na samoj državi da odluči i veoma mi je drago što je Vlada Crne Gore odlučila da se pridruže NATO-u i na osnovu toga su ministri vanjskih poslova zemalja NATO-a poslali pozivnicu i zadovoljan sam veoma što ću biti dio procesa pridruživanja“, kazao je Bridlav.\nOn je, kako je rekao, čvrsto ubijeđen da Crna Gora može da bude punopravna članica NATO-a. „A jedan od razloga zašto to govorim su izvanredni rezultati koje vaše trupe ostvaruju u Avganistanu“.\n„Vaši vojnici, koji su u Avganistanu zajedno sa NATO partnerima, ne samo da su uspješno usvojili NATO standarde, nego su značajno poboljšali svoje kapacitete i zbog toga sam ubijeđen da Crna Gora može veoma brzo da postane punopravna članica“, kazao je Bridlav.\nNačelnik Generalštaba Vojske Crne Gore, Dragan Samardžić, rekao je da je, nakon dobijanja pozivnice za članstvo, glavni cilj da Crna Gora što prije postane punopravna članica. „To nije nimalo lak proces, pun je izazova, ali sam siguran da ćemo ga uspješno realizovati, uključujući sve državne organe“.\nOn je kazao da očekuje da u februaru grupa koju će predvoditi ambasadorka Dragana Radulović, počne pristupne pregovore u Briselu, koji bi trebalo da budu završeni do kraja aprila.\n„Tako da bi u maju mogli zauzeti svoja mjesta u odgovarajućim NATO komitetima i drugim radnim tijelima, kao posmatrači, do punopravnog članstva. Paralelno sa tim započeli smo integracioni proces, koji se većinom odnosi na vojsku i kako je integrisati u kolektivni sistem bezbjednosti“, naveo je Samardžić.\nOn, naveo je, očekuje da sa NATO-om naprave plan integracija do sredine marta, a istovremeno i da NATO završi svoj plan podrške tim integracijama.\n„Siguran sam da ćemo uspješno realizovati kompletnu agendu, da ćemo sve obaveze kao i dosad revnosno završiti i da ćemo plan integracija kompletirati u skladu sa agendom koju dogovorimo sa NATO-om“, saopštio je Samardžić.\nOn je rekao da je Bridlavu predstavio ono što je dosad urađeno na reformi vojske, plan nastavka reformi i viziju kako žele da razvijaju svoje sposobnosti, imajući u vidu dvije krucijalne stvari.\n„Da razvijemo sistem bezbjednosti Crne Gore koji će, kao član kolektivnog sistema bezbjednosti, moći odgovoriti svim bezbjednosnim izazovima u budućnosti i druga – da razvijemo sistem koji će biti održiv. Ništa manje važna stvar za Crnu Goru je da Crna Gora ostaje posvećena regionalnim bezbjednosnim inicijativama“, poručio je Samardžić.


Vučić: Rezolucija o Srebrenici ne doprinosti miru u regionu\nPredsjednik Vlade Srbije Aleksandar Vučić i ambasador Ruske Federacije u Beogradu Aleksandar Čepurin saglasili su se danas da se Srbija i cjelokupan srpski narod nalaze u teškoj situaciji kada je riječ o donošenju rezolucije o Srebrenici.\nRusija je iskazala razumijevanje za stavove Srbije i smatra da rezolucija neće doprinijeti pomirenju, već će, naprotiv, samo doprinijeti daljem razbuktavanju nacionalnih strasti i tenzija u regionu, saopšteno je iz kancelarija Vlade Srbije za saradnju s medijima.\nVučić je rekao da je Srbija iskazala jasan i nedvosmislen stav o tekstu predložene rezolucije i da takva rezolucija nije donesena ni pet, ni 10, ni 15 godina od događaja u Srebrenici, te da njena politička motivisanost vodi daljoj destabilizaciji ukupnih prilika u regionu zapadnog Balkana.\nMediji su objavili da Velika Britanija priprema rezoluciju o Srebrenici pred Savjetom bezbjednosti UN, a da su Republika Srpska i njen predsjednik Milorad Dodik "glavne mete" ofanzive povodom obilježavanja 20 godina od dešavanja u Srebrenici. U navedenom dokumentu riječ genocid pominje se 33 puta, a srpske žrtve u BiH ne pominju se ni na jednom mjestu.\nSavjet bezbjednosti UN trebalo bi da raspravlja o ovoj rezoluciji 7. jula.


Šta se desilo u Knaufu u Surdulici? - JUGPRESS\nŠta se desilo u Knaufu u Surdulici?\nNarodni poslanik I predsednik Skupštine opštine Surdulica Novica Tončev rekao je danas za JUGpress da je u fabrici Knauf u Surdulici izbio požar ali da druge detalje još uvek ne zna jer je opštinski ekološki inspektor ispred fabrike i čeka kolegu iz republičke inspekcije.\n„Nas su gradjani obavestili da se juče pojavio dim i mi smo, kao lokalna samouprava, poslali inspektora za zaštitu životne sredine da proveri o čemu se radi. Ona je bila na licu mesta i sadav čeka republičke inspektore jer mi nemamo, kao lokalna inspekcija, ingerencije da udjemo u fabriku.\nAli mi, kao lokalna samouprava, nemamo poverenje u republičku inspekciju jer smo nekoliko puta tražili da zajedno udju u fabriku a to nije ispoštovano“, rekao je Tončev.\nU Policijskoj upravi u Vranju su nas uputili na opštinksog inspektora za zaštitu životne sredine jer, kažu, policija nema ingerencije u ovakvim slučajevima. U ovom trenutku se ne zna sigurno ni da li ima povredjenih u fabrici kao ni da li je u pitanju požar ili eksplozija.(


Početak pregovora na političkom nivou - EU Delegacija u Srbiji\nBy Jovan objavljeno\t 20/01/2014 Vesti\nPrva međuvladina konferencija EU – Srbija, koja će u utorak biti održana u Briselu, predstavlja početak pregovora na političkom nivou.\nTu će se za stolom, s jedne strane, naći predstavnici Evropske komisije i države članice koja u tom trenutku predsedava Savetu EU, a s druge strane delegacija države kandidata. Format i nivo predstavnika određuje domaćin – Evropska unija. Predsedavajući će biti grčki ministar spoljnih poslova Evangelos Venizelos, a Evropsku komisiju će predstavljati Štefan File, komesar zadužen za proširenje i/ili Ketrin Ešton, visoka predstavnica EU za spoljnu politiku i bezbednost i potpredsednica Evropske komisijem, javlja Danas.\nVlada Republike Srbije posebnim aktom određuje sastav delegacije za svaki sastanak međuvladine konferencije o pristupanju Republike Srbije Evropskoj uniji. Srpska delegacija na prvoj međuvladinoj konferenciji u Briselu biće sastavljena tako da odgovori recipročno na nivo predstavnika koji odredi EU. Tako bi državnu delegaciju Srbije trebalo da čine premijer Ivica Dačić i prvi potpredsednik Vlade Aleksandar Vučić, ministar zadužen za evropske integracije Branko Ružić, glavni pregovarač, to jest šef Pregovaračkog tima prof. Tanja Miščević i eventualno članovi Pregovaračkog tima koji su to po funkciji (državni sekretari u ministarstvima spoljnih poslova i finansija i šef diplomatske misije Republike Srbije pri EU).\nPrva međuvladina konferencija je prilika da se razmene opšti stavovi između predstavnika EU i Srbije, predstavi Pregovarački okvir EU, predstavi pregovarački tim Srbije i predloži kalendar sastanaka u okviru procesa skrininga koji prethodi suštinskim pregovorima, kao i kalendar narednih sastanaka međuvladine konferencije po pregovaračkim poglavljima koja se budu otvarala.\nDržave članice EU su usvojile i Pregovarački okvir za pristupne pregovore sa Srbijom, čiji je nacrt usaglašavan od 23. jula 2013, kada je Evropska komisija prezentovala prvi nacrt državama članicama, do 19. decembra, kada ga je najpre usvojio Evropski savet za opšte poslove, a potvrdio Evropski savet 20. decembra prošle godine.\nNacrt Pregovaračkog okvira, koji je Evropska komisija pripremila za Srbiju sastoji se od tri dela: principi po kojima se vode pregovori, sadržaj pregovora i procedure. Ovaj okvir je u 95 odsto isti kao za Crnu Goru, s tom razlikom što se za Srbiju uvode posebne obaveze kroz pregovaračko poglavlje 35, u kom se prati napredak u odnosima Beograda i Prištine. Ovaj dokument još uvek nije dostupan javnosti.


Daniela Ćuk iz Bečeja među najboljim edukatorima u Srbiji - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Daniela Ćuk iz Bečeja među najboljim edukatorima u Srbiji\nUdruženje „Živojin Mišić“ iz Beograda proglasilo je osmu generaciju Najboljih edukatora Srbije. Među šest nagrađenih pedagoga našla se ove godine Daniela Ćuk, nastavnica engleskog jezika u OŠ „Petefi Šandor“ iz Bečeja.\nTo su učitelji i nastavnici koji se svakodnevno ističu u svom radu, inovativni su, proaktivni, kreativni, pozitivni, pravedni i spremni na celoživotno učenje, navodi se u obrazloženju udruženja.\n-Osmu godinu za redom, učitelji i nastavnici osnovnih i srednjih škola širom Srbije borili su se za titulu Najboljih edukatora Srbije. Kao i svake godine pristiglo je dosta kvalitetnih prijava, a mi smo odabrali šest izuzetnih nastavnika.\nPored titule Najboljih edukatora Srbije, pobednicima sleduje iznos od 100.000 dinara koji mogu da upotrebe da unaprede svoj rad i realizuju projekte sa decom.\nUz Bečejku, titule su poneli i Bojana Molnar, nastavnica biologije u OŠ „2. oktobar“ iz Zrenjanina, Dalibor Todorović, nastavnik računarske grupe predmeta u Gimnaziji „9. maj“ iz Niša, Jovica Plavšić, nastavnik hemije u Desetoj beogradskoj gimnaziji „Mihajlo Pupin“ iz Beograda, Lidija Pantić, nastavnica francuskog jezika u OŠ „Đura Jakšić“ iz Ćuprije i Predrag Vukosavljević, nastavnik informatike i računarstva u OŠ „Posavski partizani“ iz Obrenovca.\nDragica Pavlović Babić, koordinatorka PISA istraživanja u Srbiji i saradnica Instituta za psihologiju u oblasti obrazovanja, Olga Nikolić, bivša glavna i odgovorna urednica Prosvetnog pregleda, te Jasna Petrović, Sanja Todorčev, Snežana Vićentić i Bojana Kostelac, predstavnice ZUOV-a.\nValerija Medic 25.11.2021. At 17:53


Spiros Ekonomides, stručnjak Londonske škole ekonomije i političkih nauka, u razgovoru za Danas\nZbog nasilja, Evropska unija će jače pritisnuti Srbiju\nNajnovije nasilje na severu Kosova može da zaustavi Srbiju u procesu dobijanja statusa kandidata za članstvo u EU. Samim tim, ova situacija omogućava Uniji da izvrši dodatni pritisak na vlasti u Beogradu da naprave ustupke na Kosovu - ističe u razgovoru za Danas Spiros Ekonomides, predavač međunarodnih odnosa i evropske politike na Londonskoj školi ekonomije i političkih nauka.\nLondon, Beograd 28. septembar 2011. 19:39\nKako ističe, bilo bi potrebno da Srbija razmisli o promeni svoje strategije u vezi s Kosovom. Priznavanje nezavisnosti svakako ne treba da bude na dnevnom redu, ali dobro osmišljen predlog za pojačanu autonomiju srpskih zajednica na Kosovu mogao bi naići na odobravanje Brisela i evropskih prestonica.\nKako komentarišete najnovije nasilje na severu Kosova i u kolikoj je meri dijalog Beograda i Prištine u krizi?\n- Nije slučajnost to što se najnovije nasilje na administrativnim prelazima desilo u trenutku kada je trebalo da se održi nova runda dijaloga Beograda i Prištine. Sve ovo je dovelo do toga da pregovori budu veoma teški i da postave Beograd u nezgodnu situaciju u odnosu na EU i SAD. Sastanci srpskog pregovarača Borislava Stefanovića s Robertom Kuperom i Filipom Rikerom, predstavnicima Brisela i Vašingtona, osim što su sigurno bili veoma neprijatni, neće ni pomoći Beogradu. Što se tiče dijaloga, taj proces može biti u ozbiljnoj opasnosti ukoliko ima (unutar EU) ozbiljnih sumnji u evropsku budućnost Srbije. U dijalogu, napredak treba da načine obe strane, on mora da se nastavi i da bude sadržajan. Srbija mora da bude sigurna da novonastalu situaciju koristi najbolje što može, i da pri tom nema prevelike zahteve.\nDa li kriza na severu KiM može da ugrozi evropsku integraciju Srbije?\n- Da, situacija na Kosovu može da zaustavi proces dobijanja statusa kandidata. Istovremeno, smatram da najnovije nasilje znači da će EU moći da izvrši dodatni pritisak na vlasti u Beogradu da naprave ustupke na Kosovu, ukoliko žele uspeh kandidature za članstvo do kraja godine. Sigurno je da su evrointegracije Srbije neraskidivo povezane s krizom na Kosovu. Sjedinjene Države svakako nisu prijatelj Beograda kada je reč o kosovskom pitanju, jer jako podržavaju nezavisnost Prištine, a čini se da se i Rusija udaljava od srpske pozicije u briselskom dijalogu i traženju rešenja za Kosovo. Za Srbiju je zbog toga najbolje da se „drži Evropske unije“ i pritisne institucije u Briselu za dalje evrointegracije. Ali, da bi u tome bila uspešna, Srbija mora dobro da razmisli o promeni strategije za rešenje kosovskog pitanja. Priznavanje nezavisnosti nije i ne treba da bude na dnevnom redu. Ali, odmeren i osmišljen predlog, zasnovan na ideji pojačane autonomije za srpske zajednice na Kosovu, najverovatnije bi naišao na odobravanje u Briselu i drugim evropskim prestonicama, u pravcu da je to bolja opcija od podele Kosova. Zaista, ponuda Beograda za autonomiju za sever Kosova, zasnovanoj na sveobuhvatnom i ostvarivom planu, mogla bi da bude pametna strategija za evrointegracije Srbije.\nPrema vašem mišljenju, da li Srbija ipak može da dobije status kandidata i datum početka pregovora za članstvo u EU do kraja ove godine?\n- Srbija će, i pored svega pomenutog, najverovatnije ipak dobiti status kandidata do kraja 2011, ali sumnjam da bi mogla da dobije i datum početka pregovora. Pametna strategija za kosovsko pitanje mogla bi da ubrza taj proces.\nŠta mislite o navodima o „zamoru od proširenja“ unutar EU?\n- Takozvani zamor od proširenju je nastao poslednjih godina, a pojačao se zbog krize u evrozoni. Međutim, primer Hrvatske i jasna opredeljenost koju je EU pokazala prema zemljama Zapadnog Balkana, ukazuju na to da je proširenje i dalje na dnevnom redu. Verujem da će, na kraju, Srbija biti jedna od zemalja regiona koja će ranije postati članica Evropske unije.


Izetbegović: Islamski svet se još nije digao, ali biće i oni tu za nas - Kosovo Online\nIzetbegović: Islamski svet se još nije digao, ali biće i oni tu za nas\n23. Decembar 2021. • 10:52\nIzvor: Kosovo Online/B92\nLider SDA Bakir Izetbegović je rekao da je međunarodna zajednica imala niz drugih i mnogo opasnijih žarišta od BiH, te joj BiH nije bila u fokusu i da se nada da neće ni biti, odnosno da neće morati da se dođe u situaciju da se interveniše, prenosi B92.\n"Podiže se ta spremnost, vidimo reakcije Nemačke, Holandije, Velike Britanije, Amerike. Islamski svet se još nije digao, imaju i svoje probleme, ali ako zatreba biće i oni tu za nas", istakao je Izetbegović gostujući na TV BIR.\nNa pitanje kako komentariše poslednje komentare koji dolaze iz Mađarske, a gde je navodno Viktor Orban, premijer ove zemlje, rekao da će "problem biti integracija dva miliona muslimana iz BiH u EU", Izetbegović je poručio da ne veruje da portparol vlade Mađarske može da kaže takve stvari, a da nije ovlašćen ili u najmanju ruku da nije prisustvovao prilikama gde su se etablirali takvi stavovi u vezi sa muslimanima.\n"Dakle, mi muslimani verujemo da svi potičemo od jednog para i da smo, ustvari, svi braća i rođaci. Znamo za Kur'anski ajet koji kaže da nema prednost Arap nad nearapom, te da Bog ljude deli po bogobojaznosti i koliko se bore za one vrednosti koje nam je Bog propisao. Za nas muslimane je svaki nacionalizam, naročito rasizam, jedna strana stvar i ne možemo je razumeti. Za nas je nejasan taj sistem vrednosti koje Orban zagovara, taj neki evropski nacionalizam. Bošnjaci su evropski narod. Kako reče jedan seljak - mi smo stojnici od vajkada, mi se, ustvari, ne sećamo našeg dolaska, mi smo tu, jedan od starijih naroda”, izjavio je Izetbegović.\nOn dodaje da je Bosna i Hercegovina jedna od najstarijih država u Evropi, dok su Mađari došli sa Urala, iz Azije, ali da je to nevažno, jer na kraju smo svi ravnopravni i jednaki ljudi.\n“Orban i ljudi oko njega zaboravljaju da evropske civilizacije i kulture ne bi bilo bez komponente koju su uneli muslimani. U svemu, u nauci, kulturi, renesansi, astronomiji, medicini", rekao je Izetbegović.\nBakir Izetbegović BiH Muslimani Evropa\nIzetbegović: Ruske vojne snage u BiH mogu doći samo u sklopu Eufora\nLider Stranke demokratske akcije izjavio je da ruske vojne snage u BiH mogu doći samo u sklopu EUFOR-a i u skladu onoga što bi bilo dogovoreno u Predsedništvu BiH i nikako drugačije, piše Klix.ba.\nIzetbegović: Lično nemam ništa protiv "Otvorenog Balkana"


Podjela BiH: Razlika između Dačićeve i Miloševićeve Srbije je u sredstvima, a ne u ciljevima?\nSDP smatra da je današanja izjava ministra unutrašnjih poslova Srbije Ivice Dačića o podjeli BiH, ukoliko je istinita i ako predstavlja službeni stav Vlade Srbije, dokaz da je kada se radi o Bosni i Hercegovini i regionu, razlika između Srbije Slobodana Miloševića i Dačićeve Srbije u sredstvima, a ne u ciljevima.\nAko je namjera Dačića da Srbiju povede putem kojim ju je poveo njegov prethodnik na mjestu predsjednika Socijalističke partije Srbije Slobodan Milošević, SDP ih u tome ne može spriječiti, ali Bosna i Hercegovina za razliku od 1992. godine ima i institucionalne mehanizme i većinsku političku volju građana da osigura svoje jedinstvo.\nSDP podsjeća na to da taj plan nije uspio ni u međunarodnim okolnostima koje Bosni i Hercegovini nisu išle na ruku - uključujući i embargo na uvoz oružja - uz puni angažman JNA, policije i tajnih službi Republike Srbije. Današnje okolnsti su znatno drugačije i zbog toga Dačićeve najave mogu samo ići u korist štete ciljeva za koje se otvoreno zalaže.\nSDP izražava nadu da Dačićeve izjave predstavljaju isključivo stav SPS-a i da ostatak Vlade Srbije ostaje privržen viziji regiona kao stabilnog dijela EU i pozivamo predsjednika Borisa Tadića i Demokratsku stranku da se ograde od izjava Miloševićevih nasljednika, saopšteno je danas iz SDP-a BiH.


Politika Autor:Aleksandra Petrović02. jul. 202022:12\nNa biračkom mestu u selu Šatornja u opštini Topola, moguće je organizovanje lokalnih izbora po treći put. U Topoli je na Vidovdan 28. juna, zbog neregularnosti ponovljeno glasanje na dva biračka mesta, ali je, prema tvrdnjama predsednika stranke Bolja Srbija i aktuelnog predsednika Skupštine opštine Topola, Dragana Jovanovića , ‘’jedan pojedinac’’ podneo žalbu na regularnost izbora u Šatornji, pa ni pet dana od ponovljenog glasnja nije poznato da li su lokalni izbori završeni ili će birači po treći put biti pozvani na birališta.\nDragan Jovanović za naš portal objašnjava da je njegova stranka „Bolja Srbija“ i na ponovljenim izborima 28.juna, imala više glasova od Srpske napredne stranke, ali da još uvek nisu okončani lokalni izbori, jer se čeka odgovor Upravnog suda na žalbu, koju je zbog nereglularnosti podneo, kako navodi „jedan pojedinac“. Prema Jovanovićevim saznanjima, od Upravnog suda se traži da izbori u Šatornji budu ponovljeni, jer je u proširenom sastavu biračkog odbora, bio rođak jednog od kandidata za odbornika sa liste Grupa građana „Novi ljudi“. On je ocenio da lokalni izbori u Topoli „prelaze u lakrdiju“, jer je postalo očigledno da će SNS „obarati glasanje sve dok ne pobedi“.\n„Čak i da su sporni rođački odnosi zbog kojih se traži poništavanje izbora, mogli su da se žale odmah kada su imenovani članovi biračkog odbora, a to je bilo dan uoči izbora“ kaže Jovanović, ocenjujući da bi na taj način „neregularnost“ mogla da bude izbegnuta ranije.\n„Zašto se čekalo da izbori prođu, prebroje se glasovi, pa kada je rezultat nepovoljan, hajde da ponovo poništimo izbore“.\nJovanović je podsetio da je lista koju je predvodio na lokalnim izborima dva puta pobedila, te smatra da je obaranje izbornih rezultata „nasilno prekrajanje volje građana“.\n„Imam još gram nade da će se Upravni sud izdići iznad svega ovoga i doneti pravednu presudu. Ima li smisla i po treći put izlaziti na izbore, pogotovo sada kada se u gradovima i opštinama širom zemlje uvode pojačane protivepidemiološke mere? Da li se to ikada, igde desilo od uvođenja višestranačja u Srbiji“, pita se lider stranke Bolja Strbija i najavljuje da će zatražiti pravnu zaštitu birača.\n„Grupa advokata iz Advokatske komore Srbije, ponudila je pravnu pomoć i uputiće žalbu Ustavnom sudu Srbije . Zatražićemo privremenu meru zastite birača u opštini Topola, jer se na najgrublji način krši ustavno pravo svakog građanina opštine da bira slobodno i da bude biran,“ zaključio je Jovanović.\nKako su tekli lokalni izbori u Topoli?\nPodsećamo, u Topoli je posle lokalnih izbora 21.juna, pobedila lista Dragana Jovanovića, a zbog prigovora SNS-a, poništeno je glasanje na dva najveća biračka mesta. Na ponovljenim izborima nedelju dana kasnije, na Vidivdan, ponovo je pobedila lista aktuelnog predsednika Skupštine opštine Topola. Prema svedočenju građana Topole i članova biračkih odbora, aktivisti SNS-a su uoči izbora meštanima podelili preko 12.000 prehrambenih paketa i na taj način uticali na birače da glasaju za Srpsku naprednu stranku.\nIz SNS-a su za naš portal, negirali navode o podeli paketa građanima i najavili da neće podnositi prigovore na regularnost ponovljenih izbora. Takođe, našem portal je rečeno, da će SNS u Topoli formirati skupštinsku većinu sa strankama koje su prešle census i da će ‘’Dragana Jovanovića poslati u političku istoriju“.\nDragan Jovanović, predsednik stranke Bolja Srbija, na čelu opštine Topla nalazi se 16 godina, a za predsednika Opštine i prvog čoveka Skupštine biran je u četiri uzastopna mandata.\nDragan JovanovićizboriIzbori 2020lokalni izboriTopola


DODIK: Biće pokrenut referendum koji je osnovno pravo RS\nDODIK: Biće pokrenut referendum koji je osnovno pravo RS\nPredsednik Republike Srpske Milorad Dodik izjavio je da RS ne želi da NATO granica bude na Drini, koja bi još jednom mogla da podeli srpski narod, zbog čega će se RS na referendumu izjasniti o mogućem ulasku BiH u NATO, koji Turska uporno promoviše.\n“Smatramo da su odnosi sa Srbijom od životne važnosti. Nama su odnosi s Beogradom važniji nego sa Sarajevom ili NATO”, kaže predsednik RS Milorad Dodik, a prenose lokalni mediji.\nOn ne veruje ni u novi evropski pristup prema BiH, koji su najavili evropski zvaničnici, jer u toj zemlji nema unutrašnjeg dogovora, pa nikakvi napori sa strane to ne mogu da poprave.\nDodik je najavio i da će ključna politika u budućnosti biti da se RS reši MMF-a jer on, kako tvrdi, nije samo finansijska već i politička organizacija.\nOn je najavio da će RS uzeti ruski kredit za vraćanje rata zajma od MMF, navodeći da je ovo najteža godina u kojoj dolazi na izmirenje oko 250 miliona evra, a MMF nije ništa učinio da se to olakša.\nKomentarisao je i to što je više stranaka sa sedištem u Federaciji BiH potpisalo sporazum o zajedničkoj listi za izbore u RS i na državnom nivou iz tog entiteta.\nDodik kaže da to nije sporno, ali i da će RS doneti svoj zakon o prebivalištu, pošto na nivou BiH nije donet, a neće prihvatiti moguće osporavanje od strane Visokog predstavnika u BiH, objavili su lokalni mediji.\nReferendum je osnovno pravo RS, biće pokrenut “kada za to dođe vreme”\nBANJALUKA – Paraliza, prisutna u BiH, utiče na stutus i rešavanje važnih pitanja za Republiku Srpsku (RS), kaže njen predsednik Milorad Dodik, koji zbog toga ne isključuje mogućnost da se “nekada u budućnosti”, kada se za to stvore odgovarajući uslovi, sprovede referendum o samostalnosti.\nOn je odbacio kritike opozicije da manipuliše tim pitanjem, istakavši da je referendum osnovno pravo RS i da će biti jednom pokrenut kada za to bude vreme, a uveren je da će se to desiti.\nOpozicionoj Srpskoj demokratskoj stranci u RS, koja ga je prozvala da manipuliše referendumom i zatražila da ga raspiše, Dodik je poručio da mogu podneti u Skupštini zahtev za raspisivanje refereduma, a da će njegova stranka to podržati.\nAli, kako je napomenuo, to pitanje može se samo jednom pokrenuti, u pravom trenutku, a sada je primaran dijalog u BiH i to bez narušavanja nadležnosti i autonomija RS, prenela je agencija Fena.\nDodik je ponovio da je BiH “u dramatičnom zastoju, potpuno nefunkcionalna i neodrživa, a funkcioniše samo zbog angažmana međunarodne zajednice”.\nRS ima ogromnu štetu od toga što je u BiH, jer su joj zaustavljeni neki kapitalni projekti, kao što je, na primer, “Južni tok”, a izdvaja i velika sredstva za nefunkcionalnu upravu na nivou BiH, naveo je on.\nEntitetski predsednik je kazao i da RS ostaje privržena izvornom Dejtonskom sporazumu, odbacuje bilo kakvu reviziju tog sporazuma kao i sve nametnute odluke visokih predstavnika međunarodne zajednice za koje tvrdi da su političko nasilje.\nJedino moguće je da se unutar postojećih struktura u BiH napravi dogovor za njenu funkcionalnost i ako toga nema RS neće učestvovati u mogućoj konferenciji “Dejton 2″, dodao je on.


Putin: Ruska vakcina efikasna protiv svih do sad poznatih mutacija virusa korona - Sputnjik Srbija\n13:59 02.04.2021 Preuzmite kraći link\nPutin je održao sastanak sa direktorom Ruskog fonda za direktne investicije Kirilom Dmitrijevim koji je i sam potvrdio ono što je predsednik rekao.\n„To je dokazano na primeru britanskog soja, kao i velikog broja drugih mutacija. Zbog toga smatramo da, zaista, imamo jednu od najboljih svetskih vakcina i za slučaj mutacija virusa“, rekao je Dmitrijev.\nPutin je rekao i da test-sistemi koji su proizvedeni u Rusiji otkrivaju praktično sve mutacije, dok je Dmitrijev dodao da je to jako važno jer su mutacije najveći izazov za čovečanstvo.\n„Ali, Rusija je tu ispred mnogih drugih – i sa aspekta vakcine i sa aspekta testiranja“, rekao je Dmitrijev.\nOn je rekao i da će proizvodnja vakcine „Sputnjik Ve“ (Sputnik V) u čitavom nizu zemalja u inostranstvu postići pun kapacitet u aprilu.\nPored proizvodnje u zemlji, postoje ugovori sa deset zemalja, sa 20 proizvođača, uključujući i one najveće u svetu.\n„Indija i (Južna) Koreja već sada proizvode vakcinu, a u aprilu mnoga od tih preduzeća će postići pun kapacitet“, dodao je direktor RFPI.\nU Rusiji su registrovane tri vakcine protiv virusa korona.\nPrvu od njih, „Sputnjik Ve“, razvio je Centar „Gamaleja“ u saradnji sa Ruskim fondom za direktne investicije na osnovi dobro proučene platforme humanih adenovirusa.\nDrugu vakcinu, „EpiVakKorona“, napravio je Državni naučni centar za virologiju i biotehnologiju „Vektor“ na osnovu peptidnih antigena.\nTreći preparat za prevenciju kovida 19 je „KoviVak“ sa celim virionom, koji je izradio Savezni naučni centar za istraživanje i razvoj imunobioloških preparata „Čumakov“ Ruske akademije nauka.\nViše o ruskoj vakcini „Sputnjik Ve“ možete saznati iz sledećeg priloga:\nSputnjik V, Kiril Dmitrijev, Vladimir Putin


Poseta Festivalu zimnice u Koceljevi | Cross-border Programme\nCaritas Šabac je 04. listopada 2014. godine, u okviru projekta „Jačanje profesionalne edukacije odraslih u ruralnim sredinama“, organizirao posjetu Festivalu zimnice u Koceljevi.\nFestival zimnice pod nazivom „Kiselo i slatko – najbolje iz Koceljeve“, čiji je cilj unapredjenje proizvodnje i prerade voća i povrća, kao i plasmana zimnice iz domaće radinosti, održan je 03. i 04. oktobra, a čitavu manifestaciju je pratio i bogat zabavni program poput karnevala i maskembala, koncerata, nastupa folklornih grupa i takmičenja u spremanju gulaša.\nFestival je okupio blizu 200 proizvodjača voća, povrća, meda i proizvoda od meda, sakupljača šumskih plodova, iz mnogih krajeva Srbije. Svoje proizvode su izložila seoska domaćinstva koja se bave preradom voća i povrća, zatim pripremanjem zimnice na tradicionalni način, voćnih sokova, džemova, marmelada, slatkog od voća i drugih proizvoda.\nProjekat “Jačanje profesionalne edukacije odraslih u ruralnim sredinama” se realizuje u okviru Drugog poziva IPA prekograničnog programa Srbija – BiH i finansira se od strane Evropske Unije iz pretpristupnih IPA fondova.


Broj prevremenih smrtnih slučajeva zbog aerozagađenja u Evropi i dalje veoma visok\nBroj prevremenih smrtnih slučajeva zbog aerozagađenja u Evropi i dalje veoma visok uprkos poboljšanju kvaliteta vazduha\nBroj prevremenih smrtnih slučajeva zbog aerozagađenja u Evropi i dalje je veoma visok, oko 400.000 godišnje, uprkos poboljšanju kvaliteta vazduha u poslednjih desetak godina. Prema najnovijem izveštaju o kvalitetu vazduha Evropske agencije za životnu sredinu, skoro svi stanovnici Evrope udišu zagađen vazduh, dok je skoro 75% gradske populacije izloženo sitnim suspendovanim česticama (PM2,5).\nKako se procenjuje, broj prevremenih smrtnih ishoda usled izloženosti suspendovanim česticama PM2,5 (prečnika do 2,5 μm) u 41 evropskoj zemlji tokom 2018. godine iznosio je ukupno 417.000, od čega oko 379.000 u Evropskoj uniji (EU), što predstavlja pad od 13% u odnosu na 2009. godinu i na celom kontinentu i u EU, navodi se u izveštaju.\nBroj prevremenih smrtnih ishoda koji se mogu pripisati azot-dioksidu (NO2) se skoro prepolovio u poređenju sa 2009. godinom, pa je 2018. godine iznosio oko 55.000 (od čega 54.000 u 28 zemalja EU), dok je izloženost troposferskom ozonu (O3), onom koji se pojavljuje bliže površini zemlje, odgovorna za ukupno 20.600 prevremenih smrtnih slučajeva (od čega 19.400 u EU), što je porast od 20% na nivou Evrope i 24% na nivou EU u odnosu na 2009. godinu.\nSkoro 75% gradske populacije u EU je izloženo prekomernim koncentracijama PM2,5\nTokom 2018. godine, skoro 75% gradske populacije u EU bilo je izloženo koncentracijama čestica PM2,5 iznad vrednosti preporučenih od strane Svetske zdravstvene organizacije (SZO), a koje su znatno strožije od propisa o kvalitetu vazduha koji trenutno važe u EU. Evropska agencija za životnu sredinu navodi da Evropska komisija radi na premošćavanju jaza između propisa EU i smernica SZO.\nPrema izveštaju agencije, samo četiri zemlje u Evropi (Estonija, Finska, Island i Irska) su 2018. godine imale koncentracije PM2,5 ispod vrednosti koje preporučuje SZO, dok je šest članica unije (Bugarska, Hrvatska, Češka, Italija, Poljska i Rumunija) premašilo čak i mnogo nižu graničnu vrednost koju propisuje EU.\nBalkanske zemlje najteže pogođene efektima PM2,5 u odnosu na broj stanovnika\nUticaj zagađenja vazduha na ljudsko zdravlje meri se, između ostalog, brojem prevremenih smrtnih slučajeva, ali i “izgubljenim godinama života,” što predstavlja prosečan očekivani broj preostalih godina života da nije bilo prevremenog smrtnog ishoda.\nMereno ovim parametrima, najveći uticaj čestica PM2,5, koje su među najopasnijim zagađivačima, može se primetiti u zemljama sa najvećim brojem stanovnika (Nemačka, Italija, Poljska, Francuska i Velika Britanija). Međutim, kada se računa broj izgubljenih godina života na 100.000 stanovnika, najgore prolaze zemlje u regionu Balkana (Srbija, Albanija, Severna Makedonija i Kosovo*). Sa druge strane, najmanji uticaj u odnosu na broj stanovnika se primećuje na severu i severozapadu Evrope – Islandu, Norveškoj, Irskoj i Finskoj.\nPrema podacima Evropske agencije za životnu sredinu, Rumunija je tokom 2018. godine imala oko 25.000 preuranjenih smrtnih slučajeva koji se mogu pripisati česticama PM2,5, dok je u Srbiji taj broj bio 14.600, a u Bugarskoj 12.500. U Grčkoj je broj preuranjenih smrti u 2018. godini usled izloženosti PM2,5 procenjen na 11.800, u Hrvatskoj na 5.100, u Albaniji na 5.000, a u Sloveniji na 1.700.\nAgencija nije bila u mogućnosti da odredi prosečne indikatore izloženosti (AEI) za čestice PM2,5 za Bosnu i Hercegovinu, Srbiju, Albaniju i Kosovo* jer nema podataka za 2018. godinu, ali najskoriji dostupni podaci (iz 2016. ili 2017. godine) pokazuju da su kod svih njih vrednosti AEI bile iznad 20 μg/m3, što je granična vrednost koju su članice EU imale obavezu da ostvare počev od 2015. godine.\nMere protiv pandemije COVID-19 dovele do značajnog smanjenja zagađenja vazduha\nEvropska agencija za životnu sredinu analizirala je i povezanost pandemije COVID-19 i kvaliteta vazduha, utvrdivši da su mere protiv širenja virusa tokom proleća dovele do značajnog smanjenja emisija zagađivača vazduha, posebno u drumskom, vazdušnom i pomorskom saobraćaju. Tako su, na primer, koncentracije NO2 u aprilu na pojedinim mestima smanjene i do 60%.\nMeđutim, agencija još uvek ne raspolaže procenama koliki je potencijalni pozitivan uticaj čistijeg vazduha na zdravlje ljudi ove godine, navodi se u saopštenju.\nTagovi: aerozagađenje, COVID-19, Evropska agencija za životnu sredinu, kvalitet vazduha, PM2.5, suspendovane čestice, SZO, zagađenje vazduha\nPočetna » Vesti » Životna sredina » Broj prevremenih smrtnih slučajeva zbog aerozagađenja u Evropi i dalje veoma visok uprkos poboljšanju kvaliteta vazduha


Šarčević: Predškolsko kao rana pismenost, a ne čuvanje dece u vrtićima – Gradskibiro.rs\nBEOGRAD, 26. januara 2017. (Beta) – Ministar prosvete, nauke i tehnološkog razvoja Srbije Mladen Šarčević rekao je danas da će se predškolsko obrazovanje novim zakonskim rešenjima tretirati kao “rana pismenost”, a ne kao “čuvanje dece u vrtićima”, saopštilo je ministarstvo, nakon njegovog susreta sa portugalskim kolegom Tijagom Brandaom Rodrigesom. Šarčević je u Lisabonu sa portugalskim ministrom prosvete, izmedju ostalog, razgovarao i o dualnom obrazovanju i naučnoj saradnji.\nU Portugalu je takodje u toku izmena zakonodavnog okvira, ali je namera da rana pismenost od četiri do šest godina postane zakonski obavezna, rekao je ministar Rodriges.\nOn je istakao da je najveći problem ;obrazovanja to što veoma često reforme zaustavljane usled političkih promena, pa su mnogo puta kretale iznova.Veća autonomija osnovnih škola i rad na zakonskom definisanju te autonomije je nešto na čemu se u ovom trenutku radi i u Srbiji i u Portugaliji.\nTa autonomija bi prema mišljenju ministra Šarčevića, navedenoje u saopštenju, trebalo da zavisi od kvaliteta rada i znanja koje stiču učenici, dok je njegov kolega naglasio da bi u cilju dobrih rezultata u završnim godinama bilo poželjno uvesti obavezno testiranje učenika na polugodištu drugog, petog i osmog razreda.\n“Kao državi u kojoj se konceptu ;dualnog obrazovanja prvi put ozbiljno pristupilo vaša iskustava su od velikog značaja. Za kratko vreme uradili smo mnogo toga, povezali mnoge kompanije i škole, paralelno radeći na propisima koji bi trebalo da urede tu oblast obrazovanja. Prvi put plan upisa u srednje škole zasnivamo i na interesima lokalnih samouprava i kompanija”, rekao je Šarčević.


18:08 >> 18:09\nTONS mnogo doprinosi promociji Novog Sada, a danas su sa nama vinari sa teritorije grada koje takođe treba podržati i osnažiti\nNove prostorije Turističke organizacije Novog Sada smeštene su u Poslovnom centru ''Apolo'' u samom centru grada, u neposrednoj blizini Gradske kuće.\nPrema rečima direktora TONS-a Branislava Kneževića, nakon deset godina, dobili su fantastičan prostor na pravom mestu i spremni dočekuju Evropsku prestonicu kulture kada se očekuje značajan priliv turista. Nove prostorije obišao je gradonačelnik Novog Sada Miloš Vučević koji je rekao da je ponosan što TONS konačno ima svoju kuću, na jednoj adresi.\n- Čim sam čuo da je kompanija ''Mek Donalds'' donela odluku da drugačije funkcioniše, odmah sam inicirao da ovaj prostor dobije Turistička organizacija, jer tako reprezentativnih prostora u vlasništvu Grada više nema u centru. Veoma je bitno da oni budu vidljiviji za turiste. Ovo je super atraktivna lokacija i dosta smo uložili u sređivanje prostorija. Ne može se jeftinom demagogijom pokazati snaga grada, već zaista mora da se investira. TONS mnogo doprinosi promociji Novog Sada, a danas su sa nama vinari sa teritorije grada koje takođe treba podržati i osnažiti. Prošla godina je u smislu turizma ipak bila bolja od 2020. Bilo je 70 posto više turista i ostvareno je 90 posto više noćenja, zahvaljujući važnim događajima kao što su Poljoprivredni sajam, Festival Egzit, Sterijino pozorje, Nomus i slični. Za doček Nove godine bili su zauzeti svi smeštajni kapaciteti, nigde nije bilo mesta i to je plus za privredu grada, za sve uslužne delatnosti. Ne radi se samo o direktnim prihodima u gradsku kasu, već o svemu onome što snaži privredu, odnosno nije tema samo boravišna taksa, već sveukupan ambijent u gradu – naglasio je gradonačelnik Vučević.\nVučević poželeo srećan Badnji dan: "Neka ovo sveto jutro svima donese zdravlja, radosti i mira"\n- Novi prostor je obogaćen novim sadržajima i maksimalno je prilagođen turistima. Ima mnogo reprezentativnih materijala, a sada smo dobili i konferencijsku salu za medijsku promociju i održavanje manjih seminara. Nadamo se da ćemo u godini EPK vratiti nivo turističke posete na onaj iz 2019. godine, a možda bude još i bolje – istakao je direktor TONS-a Branislav Knežević i zahvalio se Gradu na tome što ulaže u sektor turizma i doprinosi njegovom razvoju. Uređenje prostorija za TONS podrazumevalo je i radove na delu fasade Poslovnog centra ''Apolo'' koji su izvedeni prema konzervatorskim uslovima Zavoda za zaštitu spomenika kulture Grada Novog Sada.\nMiloš Vučević Novi Sad gradonačelnik Novog Sada turizam


IZVOR: TOMSGUIDE, BENCHMARK\n"Naši Windows phone inženjeri se fokusiraju na objavu novog modela, a nova edicija Microsoftovih telefona će sigurno koristiti Android", istakao je agent za korisničku podršku, koji je tražio da ostane neimenovan.\nMicrosoft je posljednjih godina poprilično izgubio viziju na polju mobilnih telefona. Strategija sa Nokia Lumia telefonima je propala, a kompanija sada u planu ima projekat sa uređajem kodnog imena Andromeda. Međutim, to će biti Windows-bazirani uređaj, pod Surface brendom, prenosi Benchmark.\nZa sada je nemoguće reći da li su održivi komentari osobe iz Microsoftove korisničke podrške i da li je ovo nešto u šta bi trebalo vjerovati. Moguće je da se radi samo o "trolovanju", ali je sigurno da ćemo više saznati u budućem periodu.


Izveštaj sa pete skupštine Koalicije za REKOM\n26. i 27. juna 2011. godine, YUCOM je učestvovao na Petoj skupštini koalicije za REKOM i na Međunarodnom forumu za tranizicijsku pravdu u post-jugoslovenskim zemljama, koji su održani u hotelu Holiday Inn u Sarajevu. Skupštinu su otvorili Amir Kulaglić, Srebrenica BiH i Vesna Tersalić, iz organziacije Documenta iz Hrvatske, konstatujući da je konsultativni proces uspešno završen usvajanjem statuta REKOM-a na prošloj skupštini, kada su definisina nove strategije i donete važne odluke za trasiranje daljeg pravca delovanja. Vesna Tersalić, je izrazila nadu da će ova skupština dati dodatni podsticaj, s obzirom da se još treba truditi da se REKOM osnuje.\nPostavio Yucom - 06/01/2015 Ostali izveštaji\nSkupštinu su otvorili Amir Kulaglić, Srebrenica BiH i Vesna Tersalić, iz organziacije Documenta iz Hrvatske, konstatujući da je konsultativni proces uspešno završen usvajanjem statuta REKOM-a na prošloj skupštini, kada su definisina nove strategije i donete važne odluke za trasiranje daljeg pravca delovanja. Vesna Tersalić, je izrazila nadu da će ova skupština dati dodatni podsticaj, s obzirom da se još treba truditi da se REKOM osnuje.\nNa skupštini se pored ovih tačaka odlučivalo i o Izveštaju o finansijskoj realizaciji projekta, predlogu novih članova Koordinacijskog veća Koalicije za REKOM. Diskutovalo se, takođe, i o planu aktivnosti Koalicije za REKOM u periodu 01.07.2011-31.12.2012. Vesna Tešelić smatra da je neophodno da se poveća politička podrška, poboljša koordinacija, ali i da se dobije podrška na širem nivou. S tim u vezi treba da se održi barem jedno javno događanje u zemlji poput npr. tribine, okruglog stola u parlamentu, konferencije koje bi se fokusirala na javno slušanje žrtava. Pored ovih preporuka, Vesna Tešelić je predoložila i da se održe tri sastanka koordinacionog veća tri puta godišnje i minimum jedna skupština. Nataša Kandić veruje da ne treba produžiti kampanju skupljanja potpisa, s obzirom da je ona već okončana, ali da ju je moguće nastaviti putem interneta. Ona je predložila da se buduće aktivnosti koalicije usmere ka pomaganju u radu nevladinih organizacija koje se bave tranzicionom pravdom, kao i nastavljanje sa radom na veb sajtu i društvenim mrežama tweeter i facebook. Prema njenom mišljenu organizovanju sledeće skupštine treba da se pristupi sa jasnom svešću šta je moguće uraditi, napominjući da nije moguće sakupiti više novca za kampanju skupljanja potpisa. Kao razlog za napuštanje Koordinacionog veća, Nataša Kandić je navela koliziju u načinu rada ovog tela sa prošlim i budućim poslovima Koalicije. Ovo pitanje je u medijima neopravdano dobilo veliku pažnju. Međutim nedvosmisleno je potvrđeno da Fond za humanitarno pravo, kao i Nataša Kandić nastavljaju da daju veliku podršku osnivanju komisije.


Kenwood KDC-161URY auto radio - AV market\nKenwood KDC-161URY auto radio\nKenwood KDC-161URY je auto radio koji spaja klasične funkcije poput CD plejera sa savremenim opcijama za reprodukciju digitalne muzike i povezivanje prenosivih uređaja.\nIako po ceni veoma pristupačan, mogućnosti Kenwood KDC161URY radia su mnogo više od osnovnih. Pored snažnog pojačala od 4 x 50W, ovaj radio ima niz funkcija za kontrolu zvuka. Bass boost sa tri stepena, glasnoća i ekvilajzer sa 7 preset-a omogućiće Vam da zvuk prilagodite prema Vašem ukusu. Pored toga KDC-161URY ima i veliki LCD ekran za jednostavnu kontrolu povezanih prenosivih uređaja.\nKenwood KDC-161URY može da reprodukuje muziku sa ugrađenog CD čitača, prenosivih memorija povezanih na USB, zvuk sa bilo kog analognog audio izvora putem Aux ulaza i takođe sadrži radio tjuner visokih performansi. Posebna Drive Change tehnologija Vam omogućava da na USB povežete hub ili čitač memorijskih kartica i jednostavno birate između više povezanih memorija.\nCrveno pozadinsko osvetljenje tastera


Dečija nedelja 2020: “Podeljena sreća, dva puta je veća!” – In Medija\nDečija nedelja 2020: “Podeljena sreća, dva puta je veća!”\nBeograd,06.10.2020. Prva nedelja oktobra u čitavom svetu kao i u Srbiji posvećena je deci. Ove godine Dečija nedelja se održava pod sloganom “Da pravo svako – dete uživa lako”. Ovogodišnja manifestacija biće još jedna prilika da se stvore još kvalitetniji uslovi za ostvarivanje prava deteta.\nDo nedelje 11. oktobra deca će aktivno učestvovati u svim manifestacijama u cilju afirmacije njihovih sposobnosti.